ZSF: Trebalo bi otvoriti raspravu o osnivanju javnog gradskog i prigradskog saobraćajnog preduzeća • ZRENJANIN DANAS\nZSF: Trebalo bi otvoriti raspravu o osnivanju javnog gradskog i prigradskog saobraćajnog preduzeća\nBy Redakcija on 17/01/2022\nAktivisti Zrenjaninskog socijalnog foruma (ZSF) ukazali su da je gradski i prigradski prevoz u Zrenjaninu među najlošijim u Vojvodini i da bi trebalo otvoriti raspravu o osnivanju javnog gradskog i prigradskog saobraćajnog preduzeća.\nNaveli su da u Zrenjaninu tu komunalnu delatnost obavlja privatno preduzeće Net bus kojem je to povereno na osnovu ugovora, a da javni gradski prevoz funkcioniše s velikim brojem problema jer su mnoge linije, pogotovo prigradske, neisplative zbog malog broja putnika.\nGrad Zrenjanin, istakli su, ima čak 22 seoska naselja i posle Subotice najveću teritoriju u Vojvodini, a cenu karata reguliše Gradsko veće svojim odlukama, pokušavajući da balansira između interesa privatnog prevoznika da obavlja vožnju na nekoj liniji i slabe ekonomske moći većine putnika i da odobravanje više cene karata po zahtevu prevoznika po pravilu prate i odluke o subvencionisanju prevoza za pojedine kategorije stanovništva iz budžeta grada-\nNaveli sui da u gradu i prigradskom naselju Mužlja postoji oko stotinak stajališta, od kojih je većina u lošem stanju jer se ne održavaju, a da su zbog malog broja linija i retkih polazaka gradskih autobusa Zrenjaninci sve više primorani da koriste usluge taksija, koje više uopšte nisu jeftine.\n“U još težem položaju su stanovnici sela, oni koji nemaju sopstvene automobile moraju da koriste tzv. “linijski taksi”, radi se o delatnosti koja se, uglavnom, obavlja neleglano. A kada su manja naselja u pitanju, ni ta opcija ne postoji” ukazuju aktivisti ZSF.\nIstakli su da zbog slabe saobraćajne povezanosti sa gradom život u udaljenijim naseljima postaje sve teži, a da je vrednost nekretinina u stalnom padu id a su u teškom položaju đaci koji svakodnevno putuju u Zrenjanin i koji su prinuđeni satima da čekaju na polazak autobusa.\nU ZSF smatraju da bi trebalo otvoriti raspravu o osnivanju javnog gradskog i prigradskog saobraćajnog preduzeća u Zrenjaninu čiji osnivač bi bio Grad koje bi trebalo da obezbedi i bolju saobraćajnu povezanost sela sa gradom, naročito kada su u pitanju linije koje nisu komercijalno isplative i za koje privatni prevoznici nisu zainteresovani.\n“Na taj način doprinelo bi se zaustavljanju propadanja sela koja su do pre tri decenija bila ekonomski i socijalno održiva” poručili su iz ZSF.\nKomunalne usluge, smatraju oni, ne smeju biti organizovane isključivo na osnovu komercijalne isplativosti. Radi se o delatnostima koje su od vitalnog značja za stanovništvo i moraju se obezbediti angažovanjem lokalne samouprave. Ukoliko se tako ne postupi, nastaju socijalni problemi i materijalna šteta koja daleko prevazilazi visinu budžetskih sredstava koje treba angažovati da bi komunalne usluge neophodne za noramlno funkcionisanje svakodnevnog života bile obezbeđene.\n“Najgore od svega je što se ogroman deo javnog novca namnjen unapređenju komunalne infrastrukture koristi za obezbeđivanje privlačenja investirora, mahom stranih. Oni, pak, u Srbiji posluju samo dok dobijaju subvencije, a kad one presahnu, odlaze na primamljivije lokacije. Oslanjanje privrednog razvoja na privlačenje stranog kapitala ne poboljšava život naših ljudi” naveli su još aktivisti ZSF.


Otpočeta ex-ante analize u oblasti socijalnog preduzetništva – Koalicija za razvoj solidarne ekonomije\nOtpočeta ex-ante analize u oblasti socijalnog preduzetništva\nNovosti / 12.07.2019 10.12.2019\nPredstavnici Republičkog sekretarijata za javne politike, Ministarstva za rad, zapošljavanje, boračka i socijalna pitanja, Nacionalne alijanse za lokalni i ekonomski razvoj, Kabineta premijerke Vlade Republike Srbije i Koalicije za razvoj solidarne ekonomije održali su sastanak povodom otpočinajnja rada tima za izradu ex-ante analize kako bi se izvršile pripreme za normativno regulisanje oblasti socijalnog preduzetništva u Srbiji. Tim za izradu ex-ante analize čine predstavnici predstavnici relevatnih javnih institucija, sindikata I civilnog sektora koji će u narednom periodu izvršiti pregled stanja u oblasti socijalnog preduzetništva, na osnovu čega treba da se sprovede planiranje, formulisanje i izbor opcija javnih politika i razmatranje nacrta propisa koji treba da regulišu ovu oblast.\nU okviru sastanka održana je i radionica na kojoj je predstavljena metodologija izrade ex-ante analize koja je razvijena u okviru Republičkog sekretarijata za javne politike. Tim za izradu ex-ante analize treba da primenom predstavljene metolodogije predstavi rezultate koji treba da posluže kao osnovne informacije pri kreiranju javnih politika i mera u oblasti socijalnog preduzetništva. Za potrebe izrade ex-ante analize u narednom periodu očekuje se i otpočinjanje konsultativnog procesa sa predstavnicima socijalnih preduzeća i svih drugih zainteresovanih satrana po pitanju kreiranja adekvatne političko-pravne regulacije i mera za razvoj.\nNaredni period pokazaće koliko je moguće postaviti regulatorne okvire za oblast socijalnog preduzetništva, u kakvoj formi je potrebna regulacija (da li je potreban zakon ili su potrebnije mere za razvoj) i koliko će pristup od strane države u pravnom smislu biti sveobuhvatan, s obzirom na raznolikost socijalnih preduzeća, načina poslovanja i pozitivnog društvenog uticaja koji kreiraju.\nNapori svih strana usmereni su na pronalaženje i kreiranje adekvatnog okvira za prepoznavanje i pružanje podsticaja za razvoj celokupnog sekotra socijalnog preduzetništva.


„Izvornik“ na 8. Svjetskom festivalu horova u Grčkoj - infoBirač\nPrvo zvorničko pjevačko društvo „Izvornik” učestvovaće na 8. Svjetskom festivalu horova koje se od 27. do 29. aprila održava u Solunu u Grčkoj. Umjetnički rukovodilac hora Ljubiša Popović istakao je da je pozivom da učestvuju na ovom prestižnom Festivalu, „Izvorniku“ ukazana velika čast.\nPrema njegovim riječima, u Solunu će učestvovati 16 horova iz 13 zemalja, a „Izvornik“ je jedini predstavnik iz Republike Srpske, zbog čega imaju i veliku odgovornost da u najboljem svjetlu predstave svoj grad, zemlju i muziku. Na Festivalu na kome će se učesnici predstaviti isključivo muzikom iz mjuzikla, Zvorničani će izvesti muziku iz filmova „Ljubav i moda“ i „Skupljači perja“.\nVokalni solista i član Upravnog odbora „Izvornika“ Petar Spremo rekao je da je pored nastupa cilj odlaska i promocija grada Zvornika, njegove kulture i turističkih potencijala. „Izvornik“ se zahvalio Gradskoj upravi Zvornik i gradonačelniku Zoranu Stevanoviću na pruženoj podršci za odlazak u Grčku.


SUAD KAMERIĆ (1993) SPORAZUMNO PRIZNAO KRIVICU\nOptuženi Kamerić sporazumno priznao krivicu za krijumčarenje ljudi.\nOptuženi Suad Kamerić, rođen 06. 01. 1993. godine u Tuzli, ranije osuđivan, državljanin BiH koji je optužen za krivično djelo krijumčarenje ljudi iz člana 189. KZ-a BiH, sporazumno je priznao krivicu.\nTužilac je predložio da Sud BiH optuženog Suada Kamerića osudi na kaznu zatvora u trajanju od jedne (1) godine.\nOptuženi je potpisivanjem sporazuma u cijelosti priznao izvršenje krivičnog djela za koje ga tereti optužnica Tužilaštva BiH.\nOn se tereti da je, u namjeri pribavljanja novčane koristi, dogovorio nedozvoljeno prebacivanje jednog maloljetnog državljanina Srbije, sa Kosova na područje Bosne i Hercegovine, radi njegovog daljeg odlaska u Francusku.\nPrilikom utvrđivanja navedene kazne zatvora posebno su uzete u obzir olakšavajuće okolnosti da je optuženi priznao krivicu, da je nezaposlen, lošeg imovnog stanja, mlad, da je počinio krivično djelo kao mlađe punoljetno lice, pa i da je osuđivan za krivično djelo druge vrste, te da je zaključenjem ovog sporazuma priznao krivicu i time doveo do ekonomičnosti i smanjenja troškova krivičnog postupka.\nOvim sporazumom optuženi je potvrdio da je upoznat sa sadržajem optužnice Tužilaštva BiH od 31. 12. 2013. godine. Istovremeno je potvrdio da izjavu o priznanju krivice daje dobrovoljno, svjesno i sa razumijevanjem te se obavezuje da će nadoknaditi troškove krivičnog postupka, od kojih troškovi Tužilaštva BiH iznose 150 KM, te paušalni iznos čiju će visinu, u zavisnosti od složenosti postupka, odrediti Sud BiH.\nOptuženi se ovim sporazumom odriče prava na suđenje i ulaganje žalbe na krivičnu sankciju koju mu odredi Sud BiH.\nTUŽILAC TUŽILAŠTVA BiH KOORDINIRA RAD POLICIJSKIH SLUŽBENIKA U PREDMETU PROTIV TRGOVINE LJUDIMA 27.01.2022. 15:13


Dan sporta u Surdulici - juGmedia\nSURDULICA – U organizaciji Coca-Cola Sistema i brojnih partnera, održan je sportski dan u okviru koga su realizovane dve manifestacije “Šta treniraš” i Coca-Cola kup. Cilj ovih manifestacija je promocija važnosti bavljenja sportom ali i da motivišu decu i mlade da shvate važnost sporta i rekreacije u svakodnevnom životu.\nAkcijom „Šta treniraš“ realizovanom u saradnji sa Ministarstvom omladine i sporta, Sportskim savezom Srbije, Zavodom za sport i medicinu sporta i ADFOR – dečijim forumom predstavljeno je dvanaest sportskih aktivnosti. Druga manifestacija, Coca-Cola kup realizovana je u saradnji sa Fudbalskim savezom Srbije, UNICEF-om i Specijalnom Olimpijadom.\n„Coca-Cola Sistem tradicionalno organizuje i podržava sportske manifestacije i pomaže promovisanje zdravog i aktivnog života, sporta i rekreacije, ali i druženja. Izuzetno nam je drago što su naši partneri na ovim projektima prepoznali važnost sportskih aktivnosti, timskog duha, fer pleja i zdravih životnih navika. Želja nam je da podstaknemo što više dece, a i mladih ljudi da budu fizički aktivni, jer su sport i redovna rekreacija neophodni za zdravo odrastanje i razvoj“, izjavio je Dušan Antonijević, predstavnik Coca-Cola Sistema.\nPored upoznavanja sa karakteristikama sportskih aktivnosti, prisutni su imali priliku da se informišu o pravilnoj ishrani i rekraciji u skladu sa njihovom trenutnom kondicijom.\n„Zadovoljstvo nam je što su mladi iz Surdulice, zahvaljujući Coca-Cola Sistemu dobili priliku da oprobaju u sportovima i da kroz druženje pokažu svoj talenat za fudbal, ali i za druge sportske aktivnosti. Coca-Cola Sistem je najveći investitor u našoj opštini, koji pored ulaganja u lokalnu zajednicu, ovakvim manifestacijama, doprinosi zdravlju i razvoju mladih“, naglasio je Novica Tončev, predsednik opštine Surdulica.\nProgram „Šta treniraš“ naišao je na odličan odziv javnosti, sportskih saveza i naročito dece i omladine, koji su se sa zadovoljstvom priključili pokrenutim aktivnostima. Projekat je počeo 2009.godine, a iniciran je rezultatima istraživanja koje je pokazalo da se samo 15 odsto osnovaca i srednjoškolaca bavi sportom. Coca-Cola kup održan u Surdulici, drugi je po redu, dok je prvi održan u Staroj Pazovi i okupio je đake osnovnih škola uključenih u program „Moja škola-moj klub“, čiji je cilj da osnovne škole širom zemlje dobiju svoje fudbalske klubove.\nReditelji iz eks-Jugolsavije se dogovaraju kako da nadmudre politačare\nRukometaši Železničara igraju za Zlatka Krsmančića\nRukometni klub Železničar iz Niša večeras će od od 19 časova u Negotinu odigrati prijateljsku utakmicu sa domaćim Hajduk Veljkom, a sav prihod…\nZbog havarija na mreži dve ulice bez vode\nZbog kvara na vodovodnoj mreži došlo je do prekida u vodosnabdevanju u Ulici Kraljevića Marka u Leskovcu. Normalizacija vodosnabdevanja se očekuje…


Srpski pasoš zatražio i vođa „škaljaraca” 137 * Trampov savjetnik radio i za Mila i za Deripasku 137 * Na infuziji osam majki 137 * Iz Brazila uvezeno 100 tona mesa137 * Srpski pasoš zatražio i vođa „škaljaraca” 137 * Identitet naroda 137 * Mali Alek\nPolitika - datum: 2017-03-22 MAGAZIN „POLITIKO” O RATIFIKACIJI CRNOGORSKOG PRIJEMA U NATO U AMERIČKOM SENATU\nProtokol odlažu za ljeto? Lider republikanske većine Mič Mekonel, vođa Demokrata Čak Šumer i senator Rend Pol nijesu se dogovorili i protokol o prijemu Crne Gore može lako skliznuti na ljeto ako Pol bude i dalje protiv ratifikacije – piše „Politiko”\nIzjašnjavanje o crnogorskom protokolu za prijem u NATO može da bude odloženo za ljeto ove godine, prenio je magazin „Politko”. Kako su naveli, lider republikanske većine Mič Mekonel, vođa Demokrata Čak Šumer i senator iz Kentakija Rend Pol nijesu bili u mogućnosti da dođu do dogovora – i protokol o prijemu Crne Gore može lako skliznuti na ljeto ako Pol bude i dalje protiv ratifikacije – s obzirom na vrlo zgusnut kalendar.\n– Crna Gora je prije više od sedam godina podnijela zahtjev za članstvo u NATO i velika većine zemalja članica NATO-a s odobrenjem prihvata zahtjev ove države da bude dio Alijanse. Sjedinjene Američke Države su jedna od rijetkih zemalja koje su preostale da ga podrže. Pristupanje NATO-u ostaje veoma kontroverzna tema unutar same Crne Gore. Jedna anketa koja je sprovedena u decembru 2016. godine pokazala je da postoji samo 39,5 odsto građana Crne Gore koji se izjašnjavaju u korist članstva u NATO-u, a 39,7 je protiv – naveo je svjetski poznati magazin „Politko”.\nOvaj magazin navodi da američki predsjednik Donald Tramp može blokirati pristupanje Crne Gore NATO-u pošto je po pravilu potrebna jednoglasna podrška svih članica, a sam Tramp je ranije iskazivao rezerve prema funkcionisanju Alijanse. Navedeno je da pojedine pristalice NATO-a u Crnoj Gori i dalje strahuju da će se predsjednik SAD protiviti da Alijansa pruža bezbjednost još jednoj maloj evropskoj državi.\nSenator iz Kentakija Rend Pol već dva puta je blokirao raspravu o Crnoj Gori u Senatu SAD, a tvrdi da nema potrebe da se NATO širi sada, kao i da pridruživanje Crne Gore ništa ne doprinosi američkoj bezbjednosti.\nDa će američki Senat ubrzo ratifikovati Protokol o pristupanju Crne Gore NATO-u, međutim, tvrdi Andrea Tompson savjetnica za nacionalnu bezbjednost potpredsjednika Sjedinjenih Američkih Država (SAD) Majka Pensa. Iz Vlade je saopšteno da je ministar vanjskih poslova Srđan Darmanović, na početku radne posjete SAD, razgovarao sa Tompson.\n– Tompson je naglasila posvećenost i snažnu podršku Sjedinjenih Država Crnoj Gori i s tim u vezi naglasila uvjerenje da će američki Senat ubrzo ratifikovati Protokol o pristupanju NATO-u – saopšteno je iz crnogorskog ministarstva vanjskih poslova.\nDarmanović je zahvalio na partnerskom odnosu Sjedinjenih Država tokom cjelokupnog procesa evroatlantske integracije i, kako se navodi, podsjetio i na dosadašnji proces ratifikacije u ostalim članicama NATO, koja se, kako je ocijenio, odvija u skladu sa planiranom dinamikom.\n– Konstatovano je da Crna Gora predstavlja pozitivan primjer na zapadnom Balkanu te da će članstvo u Alijansi dodatno doprinijeti regionalnoj bezbjednosti i stabilnosti. Razmijenjena su i mišljenja o situaciji u regionu, uz ocjenu da je neophodan dalji aktivan angažman i kontinuirana pažnja Sjedinjenih Američkih Država i EU prema zapadnom Balkanu – navodi se u saopštenju.\nU prvom u nizu očekivanih susreta sa članovima Senata i Predstavničkog doma američkog kongresa, ministar Darmanović je razgovarao sa senatorom Krisom Marfijem.\n– Marfi ga je upoznao sa planiranim zajedničkim aktivnostima senatora u cilju dovršetka procesa ratifikacije u najskorijem periodu u Senatu SAD i naglasio važnost crnogorskog članstva u NATO za stabilnost regiona u cjelini – piše u saopštenju.\nTvrdi se da je Darmanović ponovio važnost neupitne dvopartijske podrške Kongresa politici proširenja NATO-a, koja će, kako je saopšteno, i kroz ratifikaciju Protokola o članstvu Crne Gore biti ponovo potvrđena.\nPočinje rok za referendum\nHolandija je ratifikovala Protokol o članstvu Crne Gore u NATO, čime je parlamentarna procedura u toj državi okončana, saopšteno je iz Ministarstva vanjskih poslova. Okončanje ratifikacije očekuje se još u Sjedinjenim Američkim Državama (SAD). Darmanović je rekao da Holandija ima specifičnu proceduru.\n– Holandski Senat glasa o našoj ratifikaciji, ali onda počinje da teče ustavni rok u kojem teoretski može da se traži referendum. Mi imamo povjerenja u demokratske procedure u svim zemljama, tako da ne vidimo da postoji nikakav ozbiljniji problem – kazao je Darmanović za Glas Amerike.


14.05.2017 u 08:27\nPortugalija pobednik Pesme Evrovizije\nKIJEV - Mimo predviđanja evropskih kladionica da je Italija glavni favorit na ovogodišnjem tamkičenju za Pesmu Evrovizije, iz Kijeva kao pobednik izlazi Portugalija i sjajni pevač Salvador Sobral. Njegova interpertacija balade očarala je Evropu. Glasovima žirija televizijskih centara i publike širom kontinenta simpatični 27-godišni Portugalac odneo je pobedu u glavnom gradu Ukrajine. Sobral je oboleo od srca i čeka transplantaciju. Iz Srbije se uživo iz beogadskog studija javila pevačica Sanja Vučić, koja je kao i većina TV centara dala 12 poena Portugaliji. Na drugom mestu takmičenja za Pesmu Evrovizije našla se Bugarska, a treća je bila Moldavija. Takmičenje je obeležio i neplarani izlazak mladića sa australijskom zastavom na scenu, koji je skinuo pantalone i pokazao zadnjicu\n11.05.2017 u 23:20\nTijana Bogićević nije ušla u finale\nZa Srbiju 62. po redu „Evrosong” večeras je završen. Srpska predstavnica Tijana Bogićević nije bila među deset srećnika koji su se tokom druge polufinalne večeri plasirali u finale. Interesantno je da je od učesnika iz našeg regiona u finale prošao samo hrvatski predstavnik dok je prva prosidba na „Pesmi Evrovizije” upriličena u boksu makedonske delegacije kada je njihova predstavnica Jana Burčeska uzbuđeno rekla sudbonosno „da” budućem suprugu.\n11.05.2017 u 20:31\nIza glamura „Evrovizije” kriju se geopolitičke tenzije\nKijev – Iza kiča i glamura „Pesme Evrovizije”, koja se održava u Kijevu, krije se niz geopolitičkih tenzija, ocenjuje juče AFP, uz podsećanje na međusobne sporove zemalja, od kojih je najaktuelniji sukob Rusije i Ukrajine zbog izbora ruske predstavnice na takmičenju. Osnovano 1956. godine kao „katalizator ujedinjenja Evrope”, najveće evropsko muzičko takmičenje postalo je „eho-hala” za međunacionalna rivalstva. Najviše traga na takmičenje, kako se navodi, ostavio je hladni rat. Šest godina nakon što je „Evrovizija” prvi put održana, Jugoslavija se pridružila 1961. godine, što je delovalo kao demonstracija da je to najotvorenija istočnoevropska zemlja prema kulturnim uticajima Zapada, ocenjuje AFP. Nakon pada „gvozdene zavese”, dodaje se, „Evrovizija” je stekla još veći politički\n02.05.2017 u 18:43\nUspešna prva proba Srbije u Kijevu\nTijana Bogićević otvorila je probe drugog polufinala „Pesme Evrovizije” u Kijevu. Srpski tim je prvi put imao priliku da oseti atmosferu na sceni i nagovesti kakav ih nastup očekuje sledećeg četvrtka. Svaka delegacija imala je na raspolaganju 20 minuta da proba svoju numeru i prvi put na velikoj evrovizijskoj bini prikaže scenski nastup, a Srbija je svoju probu završila uspešno, saopštio je RTS. Tijana Bogićević na sceni nastupa uz plesača Borisa Vidakovića, dok se tri prateća vokala nalaze iza scene.„Jedva čekam da sve počne. Spremili smo lepu priču za gledaoce, jer želimo da napravimo dobar šou”, rekla je srpska predstavnica. Ona je dodala da pesma govori o ženi koja je izgubljena u ljubavi, ali da zbog toga ne mora da potone i da može da se spase brodoloma. Srpski tim nije\nPriručnik „Evrosonga”: Ukrajince ne nazivati Rusima\nDo 9. maja nije ostalo mnogo vremena a već sada je, bar kako kladionice kažu, jasno da je najveći favorit ovogodišnjeg „Evrosonga” italijanski predstavnik Frančesko Gabani. Kažu kladionice, ako im je verovati, i da je srpska predstavnica Tijana Bogićević „pala” na 16. mesto, dok su se Makedonci „popeli” na 13. poziciju. Slovenački predstavnici su pretposlednji, Crnogorci za nijansu bolji. Hrvati, pak, pretekli Crnogorce. Umesto u Kijevu, Ruskinja peva u Sevastopolju na Krimu U intervjuu ruskom portalu „Lajf”, Julija Samojlova je pre nekoliko dana izjavila kako je malo verovatno da će pratiti ovogodišnju „Pesmu Evrovizije” jer 9. maja, prve polufinalne večeri, ima zakazan koncert u Sevastopolju. Mlada pevačica ne odustaje od svoga sna i bez obzira na sve neprijatnosti koje je\nTijana Bogićević prva i u Tel Avivu\nSrpska predstavnica na takmičenju za „Pesmu Evrovizije” Tijana Bogićević izjavila je na konferenciji za novinare u Tel Avivu da je vrlo srećna što učestvuje ove godine na „Evrosongu” i da se u Srbiji uglavnom porodično prati to takmičenje. Pre koncerta, na kojem je nastupilo 28 učesnika ovogodišnjeg „Evrosonga” i odlaska u Predsedničku šumu, organizatori su priredili konferenciju u hotelu „Dan Panorama” u Tel Avivu, koja je izazvala veliko interesovanje tamošnjih medija. Moderator konferencije je pripremio staklenu činiju u kojoj su se našli papirići sa pitanjima i svako od predstavnika je izvlačio po jedan papirić i odgovarao na pitanja. Naša predstavnica je izvukla broj 1, a pitanje je glasilo da li prati „Evrosong” redovno, da li gleda kod kuće u krugu porodice i čeka li kraj\n04.04.2017 u 16:55\nTijana Bogićević na turneji po Izraelu\nPrva stanica na promotivnoj turneji naše predstavnice na takmičenju za „Pesmu Evrovizije” Tijane Bogićević je Tel Aviv u Izraelu. Cilj ovog, kao i svih predevrovizijskih koncerata, jeste da se učesnici bolje predstave publici i upoznaju je sa pesmama pred takmičenje koje ih očekuje u maju u Kijevu. Na poziv organizatora iz Izraela odazvalo se 28 zemalja učesnica ovogodišnjeg „Evrosonga”, među kojima i Srbija. Turneja je počela u ponedeljak a završava se u četvrtak. Za četiri dana delegacije su bile u prilici da obiđu Jerusalim, Tel Aviv a u „evrovizijskoj šumi” će, kao i prošle godine, svako od njih posaditi po jedno drvo. U sredu uveče će biti održan koncert u čuvenom klubu „Teatar” gde će učesnici uživo izvesti svoje numere. Voditelj tog šou programa biće Galit Gutman, a\n31.03.2017 u 20:00\nSve više zemalja solidarne sa Rusijom\nDrama oko nastupa Julije Samojlove, ruske predstavnice na ovogodišnjem „Evrosongu”, nikako da se razreši. U ovoj neshvatljivoj priči, koja je političkim uplivima nadigrala muzički karakter takmičenja, u vrlo kratkom roku stiglo se od trogodišnje zabrane ulaska u Ukrajinu Ruskinji do mogućeg oduzimanja ovog muzičkog takmičenja Kijevu. Najnovija vest kaže da su zbog ove odluke ukrajinskih vlasti neke zemlje, članice Evropske radiodifuzne unije (EBU), spremne da odustanu od takmičenja koje bi trebalo da bude održano od 9. do 13. maja. Podsećanja radi, pre nekoliko dana oglasila se i generalna direktorka EBU Ingrid Deltenre zahtevajući da se ruskoj predstavnici omogući nastup na ovom muzičkom takmičenju, ali i dodajući da će zemlja domaćin snositi posledice ukoliko se ogluši o ovaj zahtev.


Kontrolor u specijalnoj misiji: Zašto je Skot nadgledao izbore u Beogradu - Sputnjik Srbija\n10:58 21 April 2021\n20:14 05.03.2018 (osveženo 20:15 05.03.2018) Preuzmite kraći link\nPredsednik Srbije Aleksandar Vučić, obraćajući se javnosti u izbornoj noći, rekao je da je zadovoljan što je Skot prisustvovao, kako je rekao, festivalu demokratije.\n„Za sve one koje su tražili monitoring na lokalnim izborima u Srbiji, i Srbija će tražiti monitoring na njihovim lokalnim izborima. I u Americi, i drugim zemljama“, rekao je Vučić.\nNekadašnji ministar spoljnih poslova SRJ Živadin Jovanović Skotovo prisustvo na lokalnim izborima u Beogradu tumači kao izraz nepoverenja u srpska dostignuća na polju demokratije i slobodnih izbora. Istovremeno, Amerika ne dopušta stranim predstavnicima da nadgledaju izbore u Americi, kaže on.\n„Američki predstavnici i dalje se ponašaju kao neko ko ima ekskluzivno pravo i ko jedini u svetu nije u obavezi da poštuje iste standarde prema drugima, kakve Amerika očekuje od ostalih zemalja“, kaže Jovanović.\nBITKA ZA BEOGRAD: SNS-u većina mandata, vatromet u čast pobede i Vučićevog rođendana\nAmerika ima nameru da u Srbiji kontroliše i vlast i opoziciju i da uspostavi balans snaga u političkom životu, objašnjava Jovanović.\n„Oni bi hteli da u svim drugim zemljama drže pod kontrolom vlast i opoziciju i da, upravljajući i utičući na te procese, ne dopuste da bilo ko bude previše jak. Mislim da Americi ne odgovara ni previše snažna vlast u Beogradu. Oni bi hteli da to nekako izbalansiraju, jer u tom balansu vide veće mogućnosti za naturanje svojih interesa i ciljeva“, kaže Jovanović.\nAmerički zvaničnici prihvatili su ocenu kako će izbori u Beogradu biti važni za strukturu vlasti u Srbiji, dodaje on, ne samo zato što je Beograd najveći centar države, već i zbog toga što, kako kaže, nisu u stanju da prihvate Srbiju kao suverenu i nezavisnu zemlju.\nIzjava predsednika Vučića da će Srbija tražiti monitoring lokalnih izbora u zemljama koje su tražile monitoring lokalnih izbora u Srbiji zvuči simpatično, kaže Jovanović, ali dodaje da nije siguran da će na takvim potezima insistirati u budućnosti.\n„Zvuči kao jedna partnerska opomena da Amerikanci ne bi trebalo da se u Srbiji ponašaju drugačije nego što se ponašaju prema stranim predstavnicima i diplomatama drugih zemalja na sopstvenoj teritoriji. Mislim da dolazi vreme kada će SAD sve više morati da vode računa o reciprocitetu i da se ne ponašaju, kako to kažu, unikatno.“\nU periodima tranzicije bilo je uobičajeno da predstavnici stranih ambasada posmatraju izbore, iako je bilo uobičajenije da izbore posmatraju predstavnici parlamenata ili nekih drugih međunarodnih organizacija, objašnjava Jovanović.\nDačić: I kad bi nam Vučić ponudio, ne bismo dali gradonačelnika\nKancelarija za demokratske institucije i ljudska prava, na primer, imala je instruktorsku ulogu da obuči učesnike izbornog procesa u zemljama u tranziciji.\nPrisustvo ambasadora na izborima nije neuobičajeno, navodi Jovanović, uz opasku da mu nije poznato da se to do sada događalo na lokalnim izborima. Uglavnom se radilo o opštim, parlamentarnim ili izborima za šefova država.\nPrema rečima Emilije Orestijević iz CESID-a, sve međunarodne organizacije i strane ambasade imaju pravo da posmatraju izborni proces. Od samih izbora i cilja zavisi hoće li posmatrati iz izbornih komisija ili sa biračkih mesta.\n„Ove godine je, ako smo dobro ispratili, bilo čak 11 međunarodnih organizacija i šest domaćih. To je u skladu sa pravilima i sa zakonom, samo je pitanje šta im je bilo zanimljivije. Da li da sede u gradskoj izbornoj komisiji uz prevodioca ili da idu na sama biračka mesta“, kaže Orestijevićeva.\nOna dodaje da se ne seća, kaže, da li se neki strani ambasador u Srbiji odlučio da izbore posmatra na način na koji je to učinio ambasador Skot. Međutim, to sve zavisi od same ambasade, koga akredituju.\n„To je stvar ličnog izbora, da li je on hteo da ide sam ili da neko ide umesto njega“, kaže Orestijevićeva.\nPrisustvo američkog ambasadora na biračkom mestu može da se tumači na različite načine, dodaje ona.\nVučić: Ova pobeda nije bila laka\n„Neko bi mogao da tumači da je to neka vrsta pritiska. Međutim, ako je on bio samo na jednom ili na nekoliko mesta, ta vrsta pritiska je izuzetno mala. Može se, sa druge strane tumačiti da je hteo da vidi kako to funkcioniše, kako se odvijaju sami izbori, da prošeta po biračkim mestima bez ikakvog pokušaja nekog posebnog uticaja“, objašnjava Orestijevićeva.\nOna naglašava da je Skot bio posmatrač, a ne kontrolor, kao što je i CESID. Kao posmatrač, Skot nije imao pravo da na bilo moji način utiče na izbore.\nPrisustvo ambasadora Skota na beogradskim izborima Orestijevićeva tumači važnošću Beograda u političkom sistemu Srbije.\n„Beogradski izbori su veoma važni, kada govorimo o lokalnim izborima, zato što razmišljamo o gradonačelniku koji je, zapravo, treći čovek Srbije. Tako da nije neobično da se daje mnogo veći značaj nego drugim lokalnim izborima i da se stoga, možda, američki ili bilo koji drugi ambasador opredeli da sam bude deo neke posmatračke misije“, zaključuje Orestijevićeva.\nIzbori 2018: Antić: Istraživanja podbace, pa mi iznenadimo\nDačić: Ne bi me iznenadili parlamentarni izbori\nVanredni izbori kao odgovor na „tajkunski savez“\ndiplomatska praksa, biračka mesta, Kajl Skot, posmatrači, izbori, Kajl Skot kao posmatrač na izborima u Beogradu, izbori u Beogradu, OEBS, Emilija Orestijević, Kajl Skot, Živadin Jovanović, Beograd, Srbija


Savet Evrope navodi da je Srbija u poslednjih sedam godina napravila značajan napredak na brojnim poljima, ali i da je mnogo toga ostalo da se uradi na planu govora mržnje i zaštite prava manjina\nObjavljeno: 16.05.2017. 12:34h\nVlasti u Srbiji trebalo bi da priznaju genocid u Srebrenici, iskorene rasizam među fudbalskim navijačima i da usmere pažnju na nasilje protiv romske i LGBT populacije, navodi se u izveštaju Evropske komisije protiv rasizma i netolerancije (ECRI) za Srbiju koji je objavljen 16. maja, prenosi Radio Slobodna Evropa.\nKomisija, koju je osnovao Savet Evrope i koja predstavlja nezavisno telo za praćenje ljudskih prava, navodi da je od prethodnog izveštaja 2010. godine, Srbija napravila značajan napredak na brojnim poljima, ali i da je mnogo toga ostalo da se uradi na planu govora mržnje i zaštite prava manjina.\nNavodi se da je primetan napredak koji je Srbija uložila na planu antidiskriminacijskog zakonodavstva, suočavanja sa ratnom prošlošću i poboljšanja položaja Roma, ali da država još uvek treba mnogo toga da uradi u borbi protiv govora mržnje i rasizma među sportskim fanovima, kao i da unapredi krivično gonjenje ratnih zločina.\nNAJNOVIJI IZVEŠTAJ O SLOBODI MISLI: Evo kakvo je stanje verskih sloboda u Srbiji i regionu (MAPA) https://t.co/Upbuzc5kUa pic.twitter.com/JUG1RZ9jdP\nMeđu pomake Komisija je uvrstila i regrutovanje većeg broja policajaca albanskog porekla, te činjenicu da Strategija protiv diskriminacije, što je, kako navodi RSE, dokument Vlade Srbije, obezbeđuje legislativu za ozakonjenje istopolnih brakova.\nECRI kao pozitivan primer navodi da su parlament i predsednik države uputili izvinjenje zbog masakra u Srebrenici. Ipak, ECRI žali što zbog činjenice da nijedna od ove dve institucije nije priznala srebrenički masakr kao genocid, što stoji u presudama međunarodnih sudova. U izveštaju se konstatuje da krivično gonjenje odgovornih za genocid i druge ratne zločine napreduje sporo. Visokorangirani zvaničnici još uvek nisu procesuirani i mnogi ratni zločini ostali su nekažnjeni.\n„Politički lideri bi trebalo da zvanično priznaju da je masakr počinjen u Srebrenici genocid“, izjavio je Kristijan Ahlund, predsedavajući ECRI. „To priznanje, kao i transparentna istraga svih slučajeva nasilja je apsolutno neophodna kako ljudi iz različitih etničkih zajednica ne bi živeli u strahu od zastrašivanja i novog talasa zločina iz mržnje“, dodaje Ahlund.\nZbog toga su, navode potpisnici izveštaja, potrebne još odlučnije akcije protiv govora mržnje koji šire rasističke organizacije i, naročito, fudbalski navijači. ECRI daje preporuku vlastima da zabrane rasističke navijačke grupe. Ovo pitanje je izuzetno važno, s obzirom na ulogu koju su rasističke i nasilničke navijačke grupe imale tokom izbijanja ratova u regionu, navodi se u izveštaju.\nRaspirivanje mržnje protiv grupa koje žive izvan Srbije nije sankcionisano po članu 317 Krivičnog zakona, a ni učestvovanje u aktivnostima rasističkih grupa nije uvek sankcionisano, navodi ECRI. Sistem (samo)regulacije medija ne funkcioniše dobro. Savet za štampu je suviše slab, a operateri društvenih mreža ne sprečavaju niti uklanjaju govor mržnje, ocenjuje se u izveštaju.\nIzveštaj, pozivajući se na zvanične statistike, navodi da od 2010. do 2016. uočljivo smanjenje nasilja nad seksualnim manjinama. Vlasti u Srbiji su novim zakonskim odrebama unapredile zaštitu od zločina iz mržnje, čime se nasilje nad LGBT populacijom uzima kao otežavajuća okolnost, podseća se u izveštaju. Krivični zakon takođe štiti pojedince i organizacije koji promovišu jednakost, a Zakon o zabrani diskriminacije eksplicitno zabranjuje govor mržnje. Institucija Poverenika za zaštitu ravnopravnosti dobila je dodatno osoblje i odgovarajuća ovlašćenja.\nMeđutim, u izveštaju se navodi da se veliki broj prekršaja ne prijavljuje policiji, kao i da policijski službenici nisu uvek otvoreni za primanje žalbi, naročito od LGBT i romske populacije. Visok nivo nasilja nad homoseksualcima i transseksualcima posebno postaje vidljiv uoči Parade ponosa, konstatuju potpisnici izveštaja.\nMeđutim, u izveštaju se navodi da država nije implementirala različite strategije i akcione planove koji se tiču romske populacije, kao i da je nasilje nad Romima u Srbiji kontinuirano. Komisija ukazuje i da svega šest procenata romske dece pohađa predškolske ustanove, a svega 46 posto završi osnovnu školu. Na važnim mestima u javnim službama nije zaposlen niti jedan Rom, stoji u izveštaju.\nKomisija Saveta Evrope navodi i da se ulažu nedovoljni napori da se unaprede uslovi života za romsku populaciju, a kao ilustraciju navodi podatak da su 72 procenta od svih romskih naselja i dalje neformalna. Zločini iz mržnje prema romskoj populaciji i izveštavanje o tome u medijima i dalje predstavlja veliki izazov za vlasti u Srbiji, konstatuje se u izveštaju.\nIzveštaj daje čitav niz preporuka srpskim vlastima. Vlasti bi trebalo da usvoje i sprovedu zakone koji zabranjuju govor mržnje. Kroz zakonodavstvo, vlasti bi trebalo da zaposle porcionalan broj pripadnika romske i drugih manjinskih grupa u javnom sektoru. Izveštaj, usvojen 22. marta, nastao je tokom boravka predstavnika ECRI u Srbiji i obuhvata period do decembra 2016. godine.\nLEVI OŠTRO O STANJU U SRBIJI: Na vlasti je još uvek Milošević, režim ima novo ime - demokratura!\nZEMLJA PRONALAZAČA: U odnosu na budžet, Srbija najefikasnije na svetu koristi novac za nauku!\nNEISKORIŠĆENO BOGATSTVO: Srbija ima najveće rezerve zlata na Balkanu\nTagovi SrbijarasizamDiskriminacijaSrebrenicaRomiLGBTEvropska komisijaIzveštajGovor mržnje


UEFA oduzela domaćinstvo jednom od gradova koji su bili na spisku organizatora Evropskog prvenstva - Alo.rs\nPlanirane utakmice biće "relocirane".\nEURO 2020, Logo EURO 2020, Foto: Twitter/UEFA\nPosle nekoliko dana nagađanja, sad je i zvanično - Bilbao neće biti jedan od domaćina Evropskog prvenstva. Bilbao je bio jedan od 12 gradova koje je UEFA odabrala za domaćine utakmica EP koje je trebalo da se održi 2020. ali je zbog pandemije pomereno na ovo leto. Međutim, prestrogi sanitarni uslovi koje je baskijski grad nametnuo, naterali su UEFA da Bilbao izbriše sa spiska domaćina.\nRegionalna baskijska vlada sastavila je spisak praktično nemogućih uslova za povratak gledalaca na tribine. Na listi se nalazi sedam uslova, među kojima se ističu dva – onaj o 60 odsto vakcinisanosti populacije protiv koronavirusa u Baskiji i ostatku Španije do 14. juna, te onaj da pacijenti koji razviju teži oblik bolesti Kovid-19 ne zauzimaju više od dva posto kapaciteta u bolničkim jedinicama za intenzivno lečenje.\nUEFA je od svakog od 12 gradova domaćina EP zatražila planove za povratak navijača na stadione do početka aprila. Amsterdam, Baku, Bukurešt, Budimpešta, Kopenhagen, Rim, Glazgov, London i Sankt Peterburg su potvrdili da će dozvoliti povratak dela navijača na tribine, dok Bilbao, Dablin i Minhen to nisu učinili. Krovna fudbalska organizacija „Starog kontinenta” je na nedavnom Kongresu objavila da će odluku o ova tri grada objaviti u petak, 23. aprila. Ipak, Bilbao ih je prestigao.\nBaskijski organizatori nisu bili zadovoljni i kritikovali su "jednostranu odluku UEFA".\n- Nećemo dozvoliti da se dovode u pitanje dugo i bogato iskustvo i sposobnost baskijskih vlasti za upravljanje i organizaciju događaja na međunarodnom nivou. Nećemo dozvoliti da ostanu sumnje u kriterijume”, objavili su organizatori u saopštenju za javnost, tvrdeći da su postupili „ozbiljno i odgovorno”, suočeni sa pandemijom.\nNa stadionu San Mames trebalo je da se odigraju tri utakmice grupe E (Španija – Švedska, Španija – Poljska, Španija – Slovačka), te jedan meč osmine finala. Još uvek nije jasno koji će grad zameniti Bilbao. Pretpostavlja se da bi to mogli da budi Sevilja ili London.\nevropsko prvenstvo u fudbalu evropsko prvenstvo Korona Euro 2020 koronavirus Fudbal


► Dimitrije Boarov: Varljive prognoze\nOslanjajući se na prognoze MMF-a i na procene Republičkog zavoda za statistiku, on kaže da se očekuje da će srpska privreda opasti najviše tri odsto BDP-a (MMF) ili čak ove godine ostati na prošlogodišnjem obimu BDP-a (RZS), dok će i najrazvijenije države EU opasti i do 10 odsto, a susedne zemlje više od Srbije. Ova procena, čak i ako se pokaže tačnom, ne bi trebalo da se kvalifikuje kao uspeh Srbije – iz mnogo razloga.\nPrvo, zemlja koja je u protekloj dekadi stalno zaostajala za EU i komšijskim ekonomijama ne može biti srećna čak i s nultom stopom rasta u 2021, posebno zbog toga što je procena MMF-a da će ona iduće godine ostvariti visoku stopu rasta od, navodno, sedam odsto prilično sumnjiva, budući da njen model razvoja, oslonjen na strane investicije, deluje problematično jer je neverovatno da će druge evropske zemlje posle ove krize nastaviti da ulažu u Srbiju, umesto da se fokusiraju na oporavak domicilnih ekonomija. Drugo, ako Evropa doista krene na suzbijanje kineskog izvoza na EU tržište, kako bi se otvorio veći unutrašnji prostor za posrnule ekonomije svojih članica, onda i uzdanje u dalja kineska ulaganja u Srbiju nisu realna, a naša ekonomija je u tom pogledu već suviše ranjiva, s obzirom na nesigurnu budućnost železere u Smederevu, pa i Borskog rudarskog kompleksa. Treće, ni sa ruske strane ne treba očekivati iduće godine neke spektakularne investicije (poput ovogodišnjeg gasovoda) ili porudžbine jer niska cena nafte na svetskom tržištu i razmah epidemije koronavirusa u Rusiji i tu velesilu dovode u teške ekonomske prilike (pored teškoća koje već imaju zbog sankcija SAD).\nPredstojeći izbori, čini se, naveli su vođstvo Srbije da u ovom trenutku odustane od konkursa za finansijsku podršku MMF-a, koja je povezana i sa pozajmicama EU. Pošto je u međuvremenu, navodno, formirana posebna ekipa pri Ministarstvu za EU integracije koja će ispitivati “aplikacije” za EU fondove pomoći za lečenje posledica korona-epidemije i “uslovljavanja” koja će pratiti ove pare, izgleda da Srbija najavljuje da će se posle izbora vratiti i na pitanje povlačenja većih evropskih sredstava pomoći od onih 90 miliona evra koji su joj već odobreni.\nMožda su “politički uslovi” EU Vladi Srbije nezgodni u predizborno vreme, ali nije baš jasno da li je unutrašnje zaduživanje države Srbije (preko prodaje državnih obveznica, pet emisija u martu i aprilu) u krajnjoj liniji jeftinije. Tu ne treba gledati samo stope prinosa koje su nude u obveznicima nego i okolnost da se na taj način sužava prostor privredi Srbije da se zadužuje kod srpskog bankarskog sistema jer država je uvek poželjniji dužnik od privatnih kompanija.\nMantra da je srpski finansijski sistem stabilan i da sve može sam da izdrži previše je pretenciozna. Sve može brzo da krene u nepovoljnom pravcu, što se vidi i u slučaju budžetske potrošnje, koju je korona-kriza već dovela do potrebe kontinuiranog povećanog novog zaduživanja. Ako sve krajnje pojednostavimo, možemo prosto postaviti pitanje da li je finansijski stabilna državna kasa koja treba da finansira godišnju potrošnju od 10-11 milijardi evra, a pri tome mora da se zaduži 6-7 milijardi evra. Istina, javni dug može još da raste (navodno neće preskočiti 60 odsto BDP-a), ali taj dug se brzo može vinuti visoko, a njegovo spuštanje po pravilu ide veoma sporo.\nNaravno da se ni od jedne vlasti uoči parlamentarnih izbora ne može očekivati nikakva skromnost, ali je opasno širiti nekakav optimizam u sadašnjoj krizi, čije se dimenzije još ne mogu u potpunosti sagledati. Plan Srbije za vreme koje dolazi još se ne vidi jasno, a ono što se vidi ne deluje umirujuće, bez obzira na “šampionsku negativnu stopu rasta” koja se sada propagira.


Premijera filma o književnici Eleni Ferante sa rediteljem Đakomo Durzijem Distributerska kuća Five Stars, Italijanski institut za kulturu u Beogradu i izdavačka kuća Booka tokom Nedelje italijanskog jezika 20, 21, i 22. oktobra u Beogradu, Subotici i Novom Sadu organizuju specijalne projekcije filma Groznica Ferante! Ovaj dokumentarac je priča o „ludilu“ nazvanom Ferante, osobi koju…\nNa repertoarima domaćih bioskopa od 5. aprila naći će se Bikini Mun, najnoviji film jednog od najboljih reditelja sa ovih prostora Milča Mančevskog. Mančevski je autor nagrađivanih kultnih ostvarenja Pre kiše, Prašina i Majke koji od 1979. godine živi i stvara u Njujorku kao reditelj, scenarista i fotograf. Njegov najnoviji „lažni dokumentarac“ dobio je odlične…\nKanski pobednik od 8. marta na repertoarima domaćih bioskopa\nDva atraktivna filmska naslova - Skver i Neka svetlost uđe, koja su na upravo završenom FEST-u izazvala velku pažnju publike i punila gledališta u Beogradu, od 8. marta naći će se na bioskopskim repertoarima širom Srbije! Ljubitelji filma u Beogradu, Novom Sadu, Nišu, Kruševcu i Subotici u narednim danima imaće priliku da uživaju uz Skver…\nČovek delfin otvara 21. Međunarodni festival podvodnog filma\nPremijerom dokumentarnog filma Čovek delfin (Dolphin Man), reditelja Lefterisa Karitosa, u petak 15. decembra u 19 časova u Dvorani kulturnog centra Beograda, biće otvoren 21. Međunarodni festival podvodnog filma. Čovek delfin je dokumentarac o Žaku Majolu, jednom od pionira u sada već popularnom sportu – ronjenju na dah. „Genij ronjenja“, njegov spektakularan i uzbudljiv život…


Kosovo: Opozicione stranke zahtevaju prevremene izbore\nOpozicione stranke na Kosovu zahtevale su prevremene parlamentarne izbore. Šef poslaničke grupe Demokratskog saveza za Kosovo, Avdulah Hoti, zatražio je formiranje vlade širokog nivoa, koja će pripremiti nove izbore.\n„S obzirom da sadašnje institucije nemaju politički legitimitet da predstavljaju Kosovo u dijalogu sa Srbijom, onda postoje dvije opcije: prva je da se nastavi dijalog nakon što se izaberu legitimne institucije, dok je takođe opcija da se formira vlada bazirana na širokom nivou, koja će dovršiti dijalog i pripremiti zemlju za nove izbore,“ rekao je Hoti.\nPredstavnik opozicije je rekao da se o teritorijalnom integritetu Kosova nikako ne treba pregovarati.\n„Kosovo ne može ući u pregovore o svojoj teritoriji. Dana 17. februara 2008. godine, kosovski poslanici su proglasili nezavisnost. Ovu odluku podržao je i Međunarodni sud pravde, koji je zaključio da nezavisnost Kosova nije prekršila međunarodne zakone,“ rekao je Hoti.\nDruga opoziciona partija, Samoopredeljenje, takođe je naglasila da samo legitimna vlada može da se uključi u dijalog sa Srbijom.\nTrenutno, pregovori između Kosova i Srbije su prekinuti zbog uvođenja visokih tarifa za uvoz iz Srbije. SAD i EU zatražili su od vlasti na Kosovu da suspenduju ove tarife kako bi dali šansu dijalogu. / ibna /


Izvor: SrbijaDanas.com, 03.Avg.2021, 11:30\nDuel počinje u sredu u 3 ujutro po srednjeevropskom vremenu.\n- Biće to teška i nezgodna utakmica, posebno zato aato igramo protiv veoma agresivne ekipe. Videli smo protiv >> Pročitaj celu vest na sajtu SrbijaDanas.com << Koreje kako izgleda ta košarka, a Kina je još jača. Svaka utakmica četvrtfinala je teška. Mi moramo da ispravimo naše greške, da pokažemo našu energiju iz svih ovih godina i to je jedini način na koji možemo doći do pobede. Ja se nadam da ćemo uspeti u tome i da ćemo zadovoljne završiti utakmicu protiv Kine - rekla je Ana Dabović za sajt KSS.


Crvena zvezda će definitivno igrati na Kosovu i Metohiji - Sputnjik Srbija\n18:12 18 April 2021\n13:51 06.10.2019 (osveženo 14:00 06.10.2019) Preuzmite kraći link\nPosle održanog žreba javili su se predstavnici takozvanog FS Kosova koji su, navodno, najavili da će zabraniti ulazak fudbalerima Zvezde na Kosmet, piše B92.\nPisali su UEFA i FIFA, a onda im je Međunarodna fudbalska federacija odgovorila da treba dopuste igranje.\nNi posle toga čelni ljudi samoproglašene države nisu želeli da popuste, predsednik Saveza Agim Ademi izjavio je da „šampionat jedne države ne može da se igra u drugoj“, ali posle svega toga, utakmica će se odigrati, kaže Zvezdan Terzić.\n„Naša želja je bila da se meč igra u Kosovskoj Mitrovici i neizmerno smo srećni što je ispunjena. Gotovo svake godine smo odlazili na Kosmet i znamo koliko je to bitno našem narodu, koliko se raduju našim sportskim uspesima i koliko ih raduje naš dolazak na ovu utakmicu. Očekujemo pun stadion, dobru igru oba tima i korektno ponašanje, kako na terenu tako i na tribinama. Želim da zahvalim FIFA i UEFA što su podržali odigravanje ove zvanične utakmice u Kosovskoj Mitrovici, i nadam se da će sve proteći u duhu sporta i fer pleja“, izjavio je generalni direktor Zvezdan Terzić za zvaničan sajt Crvene zvezde.\nUtakmica se igra u sredu u Kosovskoj Mitrovici.\nzabrana, Utakmica, Kup Srbije, Trepča, Crvena zvezda


Naime, ukoliko su nakon isteka svog mandata, ugovore ispred naručilaca zaključivala ta lica, to predstavlja osnov za ništavost ugovora u skladu sa Zakonom o obligacionim odnosima, navodi TS.\nUkoliko su ugovore zaključivala lica koja su ovlašćena od strane direktora ili vršioca dužnosti, treba proveriti kada je ovlašćenje dato.\nUkoliko je ovlašćenje dato nakon isteka mandata, to takođe predstavlja osnov za ništavost tako zaključenih ugovora, jer su oni ustvari bili ovlašćeni od strane neovlašćenog lica.\nCeo spisak javnih preduzeća i drugih preduzeća u državnom vlasništvu na koje se za izbor direktora primenjuje Zakon o javnim preduzećima, sa datumima imenovanja i produžavanja vd statusa može se naći na sajtu TS.\ndirektori/javne nabavke/preduzeca/Transparentsnost Srbija


Naučimo sadašnje i buduće generacije razumevanju i toleranciji - Ozonpress :: internet portal\nTag: razumevanje, tolerancija\nPovodom 16. maja, Međunarodnog dana zajedničkog života u miru, Omladinski program Beogradskog centra za ljudska prava ukazuje na značaj zajedničkog života u miru bez obzira na rasne, verske ili bilo koje druge razlike. Generalna skupština Ujedinjenih nacija ustanovila je 2017. godine 16. maj za Međunarodni dan života u miru, u cilju da održi želju da živimo i delujemo zajedno, ujedinjeni u različitostima, kako bismo zajedno izgradili održivi svet mira, tolerancije i harmonije.\nŽelimo vam mir, solidarnost i razumevanje u odnosu sa bližnjima i svojom zajednicom, kao i da vam predstavimo naš umetnički odgovor na ono što vidimo kao glavni izazov u postizanju mira i blagostanja. Reč je o pesmama “Vekovi”, “Revolucija” i “Plašim se te” koje je su nastale u okviru projekta “Kafanski priručnik” Omladinskog programa Beogradskog centra za ljudska prava u saradnji sa Fondacijom Konrad Adenauer. Pesme predstavljaju rezultat dramskog procesa grupe mladih koja je kroz svoj rad istraživala priče sa ulice, kafe, ili kafane i način na koji diskurs mržnje ulazi u svakodnevni govor.\n– U sam proces smo uložili sve naše priče, iskustva i emocije koje su u vezi sa našim nacionalnim, verskim, etničkim ali i svim drugim identitetima – kaže Demir Mekić, jedan od organizatora projekta. Dodaje da je društveno-angažovana muzika koju je stvarao sa grupom mladih nastavak ideje iz predstave “Kafanski priručnik – dramsko muzički događaj za kafane i birtije”, izvođene tokom 2019. godine, a koja se bavila istim temama koje su kasnije obrađene u pesmama.\n“Vekovi” istražuju rasne, nacionalne, verske netrpeljivosti koje vekovima razaraju naše narode, koristeći karakterističan ritam podnevlja i snažne stihove koji nas propituju: „Gde smo stigli, šta smo postigli?” Pesmu pronađite na našem YouTube kanalu mladibgcentar.\n“Plašim se te” je druga pesma u nizu, a bavi se prvenstveno ličnim strahom od svega nepoznatog i udaljavanja od drugih ljudi zbog različitosti koje prirodno nose. Numera je na linku: https://www.youtube.com/watch?v=_rQTmH0ez7M\n“Revolucija“ je nastala kao volja mladih ljudi da idu dalje, da menjaju svoju budućnost, i da „spakuju“ prošlost na pravi način, uzimajući za sebe važne lekcije i pozivajući na revoluciju solidarnosti i tolerancije. Ovu pesmu takođe možete poslušati na YouTube kanalu mladibgcentar.\nPesme su predočene i u plejlistu koju možete pronaći na ovom linku.\nZa više informacija o našim projektima i aktivnostima, zapratite nas na Fejsbuku i Instagramu, a takođe vas Ohrabrujemo da svoju omiljenu numeru sa plejliste na neki način podelite sa svojom zajednicom kako bi naša društveno-angažovana muzika stigla do što više ljudi.\nŠta kaže (brat) Hrvat: Koji je jezik najbliži hrvatskom?\nTreba samo malo dobre volje i razumevanja


Dobar manevar ili politički trik?\nNevladine organizacije pozdravljaju odluku predsednika Srbije Borisa Tadića da kosovske Srbe pozove da izađu na izbore, ali deo poruke u kome se ovaj poziv uslovljava određenim zahtevima čije je ispunjavanje oročeno na tri meseca, te da će u suprotnom zatražiti da srpski poslanici vrate mandate i napute parlament, ocenjuju manje ili više štetnim. Oštru kritiku u izjavi za naš radio upućuje predsednica beogradske kancelarije Helsinškog odbora za ljudska prava Sonja Biserko.\n“Njegov poziv istovremeno nosi i uslovljavanje ukoliko se za tri meseca ne ostvare određeni uslovi koje je on naveo. Za tri meseca teško je ostvarivo bilo šta u okolnostima u kojima sada žive i kosovski Albanci i Srbi, jer ono što ti izbori treba da znače jeste uključivanje u proces demokratizacije Kosova, što je proces uz sve prateće probleme i oscilacije gore-dole. Znači on je bio pod pritiskom međunarodne zajednice da Srbe sa Kosova pozove na izbore s jedne strane, a s druge strane ipak je hteo da svoju izjavu ograniči nekim uslovima kako bi udovoljio ovoj drugoj većinskoj strani u Srbiji, to jest Vojislavu Koštunici i njegovoj vladi, crkvi, vojsci, i svim ostalim segmentima društva koji su izrazito protiv učešća Srba na Kosovu, i to je svojevrsno ucenjivanje međunarodne zajednice.”\nNataša Kandić, direktorka Fonda za humanitarno pravo, smatra značajnim poziv Tadića, ali precizira:\n“Dobro je da je predsednik Srbije pozvao Srbe na Kosovu da izađu na izbore, i to je dobra politička odluka. Međutim, uz to ne treba da idu nikakva uslovljavanja zato što samim tim što će oni izaći, pod uslovom znači da izađu, a ja verujem da će izaći, ta činjenica i taj postupak će imati određene posledice koje se odnose i na formiranje institucija i na stvaranje uslova za veće političko učešće Srba. Tako da mislim da je u ovom trenutku najvažnije da je on pozvao Srbe i time napravio distancu u odnosu na crkvu i premijera Vlade Srbije, ali da uslovljavanje nikada nije donelo dobro ni Srbima i Albancima na Kosovu.”\nMiljenko Dereta, izvršni direktor Građanskih inicijativa kaže:\n“Ja mislim da se neće dogoditi ništa. Neće se dogoditi ništa ni od strane međunarodne zajednice, tri meseca je suviše kratak rok za to, neće se dogoditi ništa ni u Srbiji za ova tri meseca u smislu da će se eventualno približiti stavovi. Dakle, to je naprosto po meni jedan dobar politički manevar, koji daje prostora za rešenja koja će se pojaviti mnogo kasnije. Ja prosto mislim da Tadić je vrlo dobro odigrao ovaj potez, i mislim da je on odigran i pod pritiskom lokalnih izbora. Dakle, kad vi nećete nama da pomažete oko toga da uspostavimo demokratsku vlast, evo vam sada pa sad se vi izjašnjavajte o svemu tome.”\nI napokon stav šefa Koordinacionog centra za Kosovo i Metohiju Nebojše Čovića:\n“Prvo mislim da je odluka pogrešna, drugo mislim da mi nemamo prostor za bilo kakvo uslovljavanje. Kad kažem “mi”, mislim na Srbiju i predstavnike srpske nacionalne zajednice, i jedno takvo uslovljavanje ako, onda, po sistem napuštanja parlamenta – to je više politički trik. Kao da budemo dobri i sa ovima i sa ovima, a da izdržim zavrtanje ruku od Solane i od Patena, a da eventualno ovde napravim određeni politički pristup i politički profit. Mislim da to nije dobro i da to ionako zbunjen i ojađen taj narod dole malobrojni, a i ovde dovodi u situaciju da zapravo i ne znaju šta da rade. Oni će doneti odluku i oni treba da donesu sami odluku. Ja verujem da će njihova odluka biti da ne izađu na izbore, a ovakvim pozivom ispuštena je jedna od poslednjih šansi da Beograd bude jedinstven u pristupu, a taj pristup je zaslužen time što se od strane međunarodne zajednice ništa nije, ili nije dovoljno uradilo za bezbednost, slobodu kretanja i poštovanje najelementarnijih ljudskih prava Srba i ostalih građana na prostoru Kosova i Metohije.”\nEksperti za ustavno pravo smatraju da ne postoje argumenti za opoziv predsednika Srbije Borisa Tadića zbog njegovog poziva kosovskim Srbima da izađu na izbore. Većina lidera Srba sa Kosova, ipak, najavljuje da će te izbore bojkotovati\nTragom iniciranja Poslaničkog kluba Srpske radikalne stranke da se pokrene postupak opoziva Borisa Tadića, predsednik Ustavnog suda Srbije Slobodan Vučetić odgovara na naše pitanje postoji li u konkretnom slučaju osnov za opoziv predsednika Republike.\n“Poziv predsednika Republike Srbije Borisa Tadića Srbima sa Kosova i Metohije da izađu na izbore jeste tipična politička izjava, odnosno politički stav, a ne akt ili odluka pravnog karaktera. Iste prirode je u stvari i poziv Vlade Srbije da Srbi sa Kosmeta ne izađu na izbore. Datom izjavom predsednik Republike nije niti može bilo koga obavezati da izađe na izbore, što bi predstavljalo kršenje Ustava. Međutim, on kao i drugi politički državni organi i funkcioneri ima pravo da javnosti saopšti svoj stav o bilo kom pitanju od društvenog značaja. Zbog toga ova izjava predsednika nezavisno od njene političke celishodnosti, što nije predmet ovog komentara, ne predstavlja kršenje Ustava i zakona, odnosno nije podobna za pokretanje ustavne procedure za njegov opoziv.”\nZa sada većina predstavnika kosovskih Srba osuđuje poziv Borisa Tadića da izađu na izbore u Pokrajini. Lider Srpskog nacionalnog veća Severnog Kosova Marko Jakšić poziva ga da preispita svoju odluku i objašnjava šta Srbi dobijaju bojkotom:\n“Sigurno je da je i ovo jedan od načina da Srbi skrenu pažnju na položaj u kome se nalaze. Sa druge strane Srbi ovim putem pokazuju da misija međunarodne zajednice nije bila uspešna. Sedamnaesti mart je to jasno i glasno pokazao i mi na ovaj način očekujemo da ta civilizovana, da naša Evropa jednostavno pogleda i sagleda težak položaj Srba i preduzme mere da se on otkloni.”\nNemoralno je da Srpska radikalna stranka kao partija koja je odlučujuće uticala na politiku koja je dovela do faktičkog gubitka uticaja na Kosovu i Metohiji uzima sebi za pravo da bilo kome deli pridike kada je južna pokrajina u pitanju, stav je Dušana Petrovića, potpredsednika Demokratske stranke koju predvodi predsednik Srbije Boris Tadić.\n“Takođe sa nestrpljenjem očekujemo da vidimo od stranke koje čine Vladu Repblike Srbije kakav će stav zauzeti prema ovoj inicijativi Srpske radikalne stranke. Ja samo želim da skrenem pažnju da smo u proteklih nekoliko dana od različitih ovlašćenih predstavnika Vlade čuli kako postoji kolizija između stava predsednika Republike i Vlade Republike Srbije i želim da podvučem da to nije tačno, jer nije bilo moguće da predsednik Republike ima različit stav od Vlade kada Vlada nema stav.\nVlada ne može da pozove Srbe sa Kosova na izbore jer nisu ispunjeni uslovi iz Plana Vlade o Kosovu i Metohiji koji je usvojio srpski parlament a koji je obavezujući za sve, izjavio je premijer Vojislav Koštunica\nVlada Srbije ostala je pri svom stavu da ne postoje uslovi za izlazak kosovskih Srba na izbore. Vlada ne može da pozove Srbe sa Kosova na izbore jer nisu ispunjeni uslovi iz Plana Vlade o Kosovu i Metohiji koji je usvojio srpski parlament a koji je obavezujući za sve, izjavio je premijer Vojislav Koštunica, nakon poziva koji je predsednik Srbije Boris Tadić uputio kosovskim Srbima da izađu na izbore.\nNa pitanje šta će kosovski Srbi dobiti neizlaskom na izbore Koštunica je rekao:\n“Srbi su sa Kosova i Metohije prvi put dobili nešto što se zove državna strategija. Jedan veoma valjan plan kojim se nudi nešto što je jedino rešenje ili bolje reći spas za njih, a to je samouprava za Srbe i nealbance na Kosovu i Metohiji. Dakle, to je ono što je Vlada Srbije uradila, to je ono što je Skupština Srbije usvojila, to je ono na šta su obavezni svi državni organi da sprovode, to je nešto o čemu se razgovaralo mesecima sa stranim zvaničnicima i međunarodnim zvaničnicima. Nijednog trenutka nije bilo osporavanja oko toga ili sugestija da bi ovaj plan trebalo odbaciti, da je on destruktivan, da nije u saglasnosti sa međunarodnim normama. Naprotiv, naše najdublje uverenje je da nas ono što je usvojila Skupština obavezuje na ovakvu odluku da se borba za zaštitu i samoupravu Srba na Kosovu i Metohiji nastavlja i može biti mnogo delotvornija na ovaj način njihovim neizlaskom na izbore. Njihovim izlaskom na izbore se zapravo poništava Plan Vlade Srbije. Obraćanje predsednika Republike odudara od tog zajedničkog stava od nečega što je zakon za sve i što bi moralo biti zakon za sve.”\nPovodom izjave predsednika Srbije Borisa Tadića da je stav premijera legitiman, ali da je opasan po nacionalne interese, Koštunica je postavio pitanje kako može biti sporno nešto iza čega stoji Skupština misleći na Plan Vlade o Kosovu i Metohiji. Međutim, iako ne podržava izlazak kosovskih Srba na izbore Vlada će omogućiti glasanje raseljenim licima koja žele da iskoriste svoje biračko pravo.


Ako je za utehu - Štucaju i rivali "Orlova"! - Sportske.net\nAko je za utehu - Štucaju i rivali "Orlova"!\nFudbalska reprezentacija Srbije nije se proslavila na gostovanjima selekcijama Poljske i Estonije, a ako je "Orlovima" za utehu, ništa bolje rezultate i igre nisu prikazali ni rivali sa kojima će se boriti za plasman na Mundijal.\nMatić: "Narod voli 'Orlove'"Radovan Ćurčić - Poruka ''lažnim prijateljima''!Navijači se i šale i pitaju: ''Šta treba da se desi da Mitar postigne gol za Srbiju?''Reprezentacija - Da nije bekova, ko bi davao golove?''Orlovi'', KONAČNO! Pobedili i Estonce i sudije!\nPrethodnih desetak dana imali smo prilike da "uživamo" u prijateljskim utakmicama koje su nacionalne selekcije igrale širom Evrope. Nekima su ti mečevi predstavljali pripremu za Evropsko prvenstvo, a 'neki smo se' spremali za novi kvalifikacioni ciklus.\nReprezentacija Srbije odigrala je dve kontrolne utakmice na severoistoku Evrope protiv selekcija Poljske i Estonije i ostvarila polovičan učinak. "Orlovi" su u Poznanju poraženi rezultatom 1:0 ali su istim rezultatom u utorak uspeli da dobiju Estoniju u Talinu.\nPobeda na "Artur Le Kok Areni" bila je prva koju su srpski reprezentativci ostvarili u 2016. godini što nije neki razlog za zadovoljstvo ako se uzme u obzir kako su "Orlovi" igrali u prethodnim mesecima.\nDo početka kvalifikacija za Mundijal u Rusiji ostalo je još jako malo vremena i prostora za manevar, a ako nam je za utehu, rivali sa kojima će Srbija igrati u grupi "D" takođe nisu blistali u prijateljskim mečevima igranim u poslednjih sedam dana.\nUčesnici Evropskog prvenstva u Francuskoj bili su prilično neubedljivi, posebno selekcija Velsa koja je na domaćem terenu remizirala sa Severnom Irskom (1:1), dok je na gostovanju Ukrajini poražena sa 1:0.\nRepublika Irska odigrala je dva meča na domaćem terenu protiv selekcija Švajcarske i Slovačke. Prvi meč Irci su dobili rezultatom 1:0, u drugom su uz dva gola sa penala remizirali rezultatom 2:2.\nBaš kao i Republika Irska, i selekcija Austrije iskoristila je martovsko okupljanje da odigra dva kontrolna meča na domaćem terenu. Austrijanci su prvo savladali Albaniju sa 2:1, da bi u utorak izgubili od Turske sa 2:1.\nReprezentacija Gruzije odigrala je samo jednu prijateljsku utakmicu pod vođstvom novog selektora Vladimira Vajsa. Gruzini su u Tbilisiju odigrali 1:1 sa Kazahstanom.\nSelekcija Moldavije odigrala je bez golova na gostovanju Malti, dok je na domaćem terenu savladala Andoru minimalnim rezultatom 1:0.\nEvidentno je da ni rivali reprezentacije Srbije ne blistaju, ali je razlika između selekcija Srbije, Gruzije i Moldavije u odnosu na Vels, Austriju i Republiku Irsku ta što će potonje tri reprezentacije učestvovati na Evropskom prvenstvu.\nPodsetićemo da će prvi meč u okviru kvalifikacija za Mundijal u Rusiji reprezentacija Srbije odigrati 5. septembra protiv Republike Irske, a mesec dana kasnije "Orlovi" idu u goste Moldaviji.


Magazinović: Odluka CIK-a bit će predmet sudske i parlamentarne rasprave - Narod.ba\nPoslanik Socijaldemokratske partije (SDP) BiH u Predstavničkom domu Parlamentarne skupštine BiH Saša Magazinović najavio je da će uslijediti apelacija Ustavnom sudu, pa i rasprava u Državnom parlamentu, povodom današnje odluke Centralne izborne komisije (CIK) BiH o načinu popune Doma naroda Parlamenta Federacije BiH. Centralna izborna komisija je danas, naime, odlučila da prilikom popune Doma naroda […]\nPoslanik Socijaldemokratske partije (SDP) BiH u Predstavničkom domu Parlamentarne skupštine BiH Saša Magazinović najavio je da će uslijediti apelacija Ustavnom sudu, pa i rasprava u Državnom parlamentu, povodom današnje odluke Centralne izborne komisije (CIK) BiH o načinu popune Doma naroda Parlamenta Federacije BiH.\nCentralna izborna komisija je danas, naime, odlučila da prilikom popune Doma naroda Parlamenta Federacije BiH treba koristiti popis iz 2013. i princip 1/1/1, koji znači da će u Domu naroda biti najmanje jedan Bošnjak, jedan Srbin i jedan Hrvat iz svakog kantona, ukoliko su izabrani.\nMagazinović, pak, smatra da CIK tom odlukom, suprotnom Ustavu FBiH i politički obojenom, prema njegovom mišljenju, u velikoj mjeri narušava dignitet izbornog procesa i same institucije.\n– Odluka nikako ne vodi vraćanju povjerenja u Centralnu izbornu komisiju BiH – zaključio je Magazinović.


Predsedništvo SNS: Gradjani da izadju na referendum i glasaju za promene\nBeta 11. januara 2022. 19:40\nPredsedništvo Srpske napredne stranke (SNS) odlučilo je da pozove gradjane da izadju na referendum o promeni Ustava Srbije u delu o pravosudju koji je zakazan za nedelju, 16. januar, saopštio je član Predsedništva SNS-a Igor Mirović.\n„Cilj je pre svega da gradjani podrže jačanje funkcije nezavinsog pravosduja i da na najdirektniji način utiču da se u budućnosti, kroz mehanizme koji su predvidjeni Ustavnom i ustavnim amandmanima, stvore uslovi za što bolje pravosudje“, kazao je Mirović večeras na konferenciji za novinare u centrali SNS-a u Beogradu.\nIstakao je da je na sednici rasprava o tom pitanju bila „živa“, ali da je samo jedan član predsedništva glasao protiv te odluke.\nMirović je naveo da se na sednici govorilo i o predstojećim predsedničkim, parlamentarnim i beogradskim izborima, najavljenim za 3. april, i dodao da je zaključeno da je u prethodnom periodu ostvaren značajan rezultat u ekonomskoj, kao i u sferi medjunarodnog ugleda države.\n„Imamo razloga da budemo zadovoljni kada je reč o mandatu predsednika (Aleksandra Vučića) koji je nosio i izneo veliki teret političkih i ekonomskim promena u Srbiji“, kazao je on.\nNaveo je da će do kraja januara biti održana još jedna sednica Predsedništva SNS, kao i sednica Glavnog odbora stranke, na kojima će se raspravljati o pitanju koalicionog nastupa na predstojećim izborima.


Josipović i Nikolić i o tužbama\nHrvatski predsednik Ivo Josipovuć dolazi u zvaničnu posetu Srbiji gde će razgovarati sa predsednikom Tomislavom Nikolićem i drugim srpskim zvaničnicima. Pitanje tužbe i kontratužbe za genocid koje su Hrvatska i Srbija medjusobno podnele pred Medjunarodnim sudom pravde, svakako će biti jedna od tema tokom sutrašnjeg razgovora hrvatskog predsednika Ive Josipovića sa predsednikom Tomislavom Nikolićem, potvrdila je savetnica za medije predsednika Srbije Stanislava Pak Stanković.\n"Budućnost dobre međusobne saradnje će sasvim sigurno imati svoju operacionalizaciju već danas"“, kazala je Stanislava Pak Stanković. Ona je dodala da je poruka iz Hrvatske da Zagreb u ovom trenutku ne namerava da povuče tužbu protiv Srbije za genocid bila iznenađenje za Beograd. Povodom problema sa upotrebom ćiriličnih natpisa u Vukovaru i drugim mestima, Srbija, prema njenim rečima, ne želi da diže nikakve tenzije.


Vrtoglave otpremnine za Junkera i Tuska - Glas Srpske\nAgencije 15.06.2019 19:36\nBrisel - EU je optužena za “neprihvatljivu pohlepu” nakon izvještaja o tome da će Žan-Klod Junker i Donald Tusk, nosioci najviših funkcija u bloku, primiti blizu 500.000 evra po isteku mandata ove godine.\nTusk, predsjednik Evropske komisije, primiće 323.276 evra kao “prelaznu zaradu”, a Junker, aktuelni predsjednik Evropske komisije, navodno će dobiti 161.621 evro.\nJunker će primiti manji iznos jer će dostići doba za penzionisanje na polovini dvogodišnjeg perioda isplate, pošto će napuniti 66 godina u decembru 2020. godine. Očekuje se da će nosioci dvije najviše funkcije u EU dobijati 50 odsto svoje postojeće mjesečne zarade, koja iznosi oko 27.000 evra, u periodu od dvije godine poslije odlaska sa funkcije.\nNjihovi mandati ističu u novembru 2019. godine, a stiču pravo na pomenute isplate od dana kada odu sa funkcija, čak i ako se ponovo zaposle. U tom slučaju, iznos koji će dobiti od EU može biti umanjen, ukoliko ostali prihodi zajedno da otpremninama nadmašuju njihovu sadašnju zaradu.


Održano takmičenje “Kahles/Lapua DLR Justiniana Prima 2021” u dalekometnom streljaštvu - Streljački Klub GT Leskovac\nNa strelištu “Slišane”, nedaleko od Leskovca, 5. juna održano je takmičenje u dalekometnom streljaštvu “Kahles/Lapua DLR Justiniana Prima 2021” u organizaciji Streljačkog Kluba GT iz Leskovca.\nMeđunarodni karakter takmičenja privukao je strelce iz različitih zemalja, pa su tako učestvovala 33 vrsna strelca iz Srbije, Rusije, Bugarske i Slovenije. Na kraju, najbolji rezultat i prvo mesto odneo je Aleksandar Zuravlev iz Rusije. Drugo mesto osvojio je domaći takmičar Zoran Jelić iz Srbije, a treće mesto pripalo je Valeriju Šitsu, takođe iz Rusije.\nTakmičari su imali prilike da pokažu svoje veštine na osam stejdževa, od kojih se na četiri gađalo po Kahles pravilima, a na druga četiri po PRS pravilima. Osvojeni poeni su sa svih stejdževa sabirani u generalni plasman.\nPosebne diplome i nagrade dodelio je direktor Ruske federacije za dalekometno streljaštvo, za strelce koji prvim hicem pogode specijalnu metu (50x50cm) na daljini od 1200m, ili koji su drugim i trećim hicem pogodili tu metu. Ovaj dodatni izazov stavio je veštine strelaca na ispit što je dalo dodatnu draž takmičenju.\n“Drago nam je što smo mogli da ugostimo međunarodnu ekipu vrhunskih strelaca koji su pokazali svoje umeće na ovom prelepom strelištu i na daljinama preko 1000m. Organizacija takmičenja je dobila visoke ocene od strane naših partnera iz renomirane kompanije Kahles, tako da je potvrđena odluka da Streljački Klub GT može da organizuje i druga takmičenja ovog ranga. Prija pohvala svih učesnika o organizaciji, strelištu i domaćinima. Hvala svima koji su učestvovali, bilo je lepo videti vrhunske strelce, razmeniti iskustva i videti vrhunsku streljačku opremu na delu – siguran sam da ćemo se i u budućnosti sretati na takmičenjima na ovom strelištu”, rekao je direktor takmičenja Ljubiša Todorović.\nStrelci iz Ruskog saveza za dalekometno streljaštvo detaljno su snimili svoje učestovavnje na ovom takmičenju. Pogledajte kako je to izgledalo iz njihovog ugla:


Energyobserver - ČETVRTINU IT STRUČNJAKA U SRBIJI ČINE ŽENE, VIŠE OD PROSEKA EU\nŽene su 2020. činile 18,5% IT stručnjaka zaposlenih u Evropskoj uniji. Njihov broj je od 2011. rastao brže nego broj muškaraca koji rade u tom sektoru, tako da se razlika smanjila za tri procentna poena.\nU Srbiji su 2020. žene činile 25% IT stručnjaka, što je za 6,5 procentnih poena više nego 2011. godine.\nNajveći udeo žena među zaposlenima u IT sektoru 2020. imale su Bugarska (28,2%), Grčka (26,5%) i Rumunija (26,2%), a najmanji Mađarska (12,3%), Malta (11%) i Češka (10,3%).\nU 18 članica EU povećan je udeo žena među IT stručnjacima, a najveći rast je zabeležen u Grčkoj (7,5%), Luksemburgu i Austriji (7,1%).\nKada je u pitanju obrazovanje, Srbija ima najmanji procenat specijalista za ICT sa visokim obrazovanjem među zemljama van EU (57,4%).\nVisoko obrazovanje ima većina IT stručnjaka u svim članicama EU osim u Italiji, gde je procenat visokoobrazovanih radnika u tom sektoru 39,6%.\nUkupan broj specijalista ICT sa visokim obrazovanjem u EU povećao se od 2011. za 8,9 procentnih poena na 63,9%.\nU Evropskoj uniji je tokom 2020. godine radilo oko 8,4 miliona specijalista ICT, čineći 4,3% ukupne radne snage.\nU Srbiji IT stručnjaci čine 2,8% radne snage, u Crnoj Gori 2,5%, a u Severnoj Makedoniji 2,3%.\nNajveći udeo IT stručnjaka među zaposlenima imaju Finska (7,6%) i Švedska (7,5%). Specijalisti ICT čine više od 5% zaposlenih u Estoniji, Luskemburgu, Holandiji, Irskoj i Danskoj.\nNajmanji udeo tih radnika u ukupnoj radnoj snazi imaju Grčka (2%) i Rumunija (2,4%).\nBroj specijalista ICT u EU se od 2011. do 2020. povećao za 50,5%, gotovo devet puta više nego što se povećao ukupan broj zaposlenih (5,5%).\nStopa rasta je, međutim, 2020. bila brža nego ranijih godina, što bi moglo da bude posledica ubrzanja digitalne transformacije koja je uticala na celu ekonomiju.\nProsečna godišnja stopa rasta je tokom prethodne decenije bila 5,2%, a između 2019. i 2020. godine 7,5%.


Pavićević:Plagijatori se promovišu u ministre i gradonačelnike - JuGmedia\nNIŠ – Zamenik predsednika Nove stranke Vladimir Pavićević je na okruglom stolu „Zakon o visokom obrazovanju – prednosti i mane“,na Pravnom fakultetu, zaključio da je neophodna oštra borba protiv plagiranja naučnih radova, i to insistiranjem na uvođenju principa akademske čestitosti.\nPavićević, inače profesor na Fakultetu političkih nauka Univerziteta u Beogradu, jedan je od predlagača izmena Zakona o obrazovanju o čijim se prednostima i manama diskutovalo na Pravnom fakultetu. On je ocenio da je primena Bolonjske deklaracije u sistemu visokog obrazovanja u Srbiji još uvek polovična i da za to odgovornost snose pre svih univerzitetski nastavnici.\n„Bolonjski sistem počiva na nekim važnim principima, kao što su kontinuirano učenje, što znači kontinuirani rad nastavnika sa studentima, zatim insistiranje na jednakoj važnosti znanja i veština, kao i mobilnosti kako studenata tako i nastavnika. Koji god od ovih principa da uzmemo kao neku vrstu merenja dokle smo stigli sa Bolonjom, vidimo da nismo stigli nikuda. Smatram da su ključni kočničari u konačnoj primeni Bolonjskog sistema univerzitetski nastavnici koji u najvećem broju nisu zainteresovani za ozbiljan i odgovoran rad sa studentima. Umesto da se posvete tom radu i da studente tretiraju kao centar svemira, oni raznim mehanizmima i načinima zaobilaze zahteve Bolonje i mi onda imamo – propadanje – zaključio je Pavićević.\nJoš jedan kako pokazatelj tako i uzročnik lošeg stanja u sistemu visokog obrazovanja, smatra Pavićević, jeste plagiranje naučnih radova. On je podsetio na najnoviju Rezoluciju Evropskog parlamenta o Srbiji u kojoj se navodi da srpske institucije i akademska zajednica nisu uspeli da se izbore sa velikim problemom plagijata. Stoga, neophodno je uvođenje principa akademske čestitosti, što „podrazumeva da svaka osoba koja piše naučne radove to čini samostalno, uvažavajući tuđa autorska prava“:\n„Umesto toga, mi ovde imamo poplavu plagijata! Veliki je broj ljudi koji su na nepošten način stekli zvanja i diplome, i umesto da budu kažnjeni, oni bivaju promovisani u ministre i gradonačelnike.


Basketaši Srbije slavili i protiv Holandije - OI 2021 - Dnevni list Danas\nPočetna » Sport » OI 2021 » Basketaši Srbije slavili i protiv Holandije\nNakon svog prvog dana takmičenja na OI, reprezentativci Srbije u basketu 3x3 imaju skor 2:0\nJ. Stanković24.07.2021. 08:55\nReprezentacija Srbije u basketu 3×3 ostvarila je i drugu pobedu na Olimpijskim igrama u Tokiju, savladavši selekciju Holandije rezultatom 16:15.\nBasketaši Srbije odlično su otvorili utakmicu i to dvojkom Majstorovića, ali Holanđani su ubrzo uzvratili za rezultat 2:2.\nPočetak utakmice obeležila je gruba igra, ali i dosta promašaja od strane obe ekipe.\nNa šest minuta do kraja utakmice, basketaši Srbije odvojili su se na tri poena razlike, pri rezultatu 7:4, nakon čega su Holanđani napravili faul u napadu. To je bio sedmi faul reprezentacije Holandije, što je značilo da nakon svakog njihovog narednog faula reprezentativci Srbije šutiraju po dva slobodna bacanja.\nUbrzo su i reprezentativci Srbije napravili sedmu ličnu grešku, nakon čega je Ros Bekering realizovao samo jedno slobodno bacanje.\nUsledilo je nekoliko grešaka Srbije, što su basketaši Holandije iskoristili i preokrenuli rezultat u svoju korist.\nTimskom igrom i, pre svega odličnim prodorima ka košu koje je realizovao Dušan Domović Bulut, na minut i po pre kraja utakmice selekcija Srbije uspela je da nadomesti zaostatak i izjednači na 14:14.\n🏀💪 Druga u nizu pobeda naših basketaša 3×3!#Tokyo2020 #TeamSerbia #JedanTimIstiCilj #ZaSrbiju https://t.co/K1aRI5TBVd\nRos Bekering je napravio tehnički faul, te je nakon realizovanog slobodnog bacanja Srbija ponovo stekla prednost od 15:14.\nPri rezultatu 16:15, dvadeset sekundi pre kraja utakmice, Ratkov je napravio tri sekunde u reketu i napad je bio za Holandiju.\nBasketaši Holandije promašili su nekoliko šuteva za dva poena, te se utakmica završila rezultatom 16:15 u korist Srbije.\nReprezentacije Srbije i Holandije u basketu 3×3 su se pre Olimpijskih igara u Tokiju susretale osam puta, a svih osam puta slavila je Srbija.\nPrethodno je reprezentacija Srbija jutros savladala selekciju Kine rezultatom 22:13.\nNarednu utakmicu basketaši Srbije igraće protiv Poljske u u nedelju u 7 časova po centralnoevropskom vremenu.


Vesti online / Vesti / Srbija / Novi direktor Rusko-srpskog centra: Nećemo ostaviti Srbiju na cedilu\nNovi direktor Rusko-srpskog centra: Nećemo ostaviti Srbiju na cedilu\nNovi direktor Srpsko-ruskog humanitarnog centra u Nišu u intervjuu za Sputnjik kaže mu ne pada na pamet da nekoga ubeđuje da to nije vojna baza.\nRusko-srpski humanitarni centar u Nišu\nDolazak Viktora Guljeviča, komandanta sa Bajkala, u Niš uzburkao je strasti oko Rusko-srpskog humanitarnog centra, navodi Sputnjik i dodaje da je reč o spasiocu međunarodne klase, ali i svetskom stručnjaku za lavine, koji je doktorirao na Irkutskom univerzitetu i koji u Ministarstvu za vanredne situacije Rusije radi više od dvadeset godina.\nZa Rusko-srpski humanitarni centar kaže da je veoma dobro opremljen i da je dobro što je u vlasništvu Ministarstva unutrašnjih poslova.\n- Moj glavni zadatak je da ovo postane regionalni centar za obuku na Balkanu. Ovo mesto ima veliku perspektivu. Sva moja energija biće usmerena na to, a najbolji vid saradnje ruske i srpske strane biće razmena iskustava među spasiocima - ističe Guljevič.\nNa pitanje da li je pred dolazak u Niš proveo tri dana na brifingu u Moskvi i da li mu je tamo predočeno da mnogi sa Zapada misle da je reč o novoj vojnoj bazi Rusije, on kaže da niko nije morao ništa da mu objašnjava jer čita novine.\n- Nisu mi dali instrukcije kada je u pitanju politika. Mi kao Centar, kao humanitarna međuvladina organizacija, time uopšte ne treba da se bavimo. Naravno, uvek će biti onih koji će, šta god da ja ili neko od nas rekao, pričati loše o tome. Ne pada mi na pamet da to komentarišem, da nekoga ubeđujem u suprotno. Znate da je Centar otvoren za sve, svako može da dođe i vidi - istakao je Guljevič.\nOn dodaje i da je jedan od ciljeva Centra da se njegove rezerve popunjavaju. Doći će, kako kaže, nove učionice i oprema.\n- Što se toga tiče, nećemo ostaviti Srbiju na cedilu. Kada jednom nekome pružiš ruku, naravno da ćeš nastaviti to da radiš, tako kaže izreka. Centar je formiran kao dugoročan projekat koji treba da pokaže Srbiji kako da reaguje u vanrednim situacijama, tokom čestih poplava i požara - rekao je, između ostalog, novi direktor Rusko-srpkog centra u Nišu.\nSRBIJA Popović: Rusima dati diplomatski status, imaju ga i NATO vojnici\nSRBIJA Sputnjik: I Hrvati vežbaju u Rusko-srpskom centru u Nišu\nSRBIJA "Ruski centar u Nišu je humanitaran, a šta rade Amerikanci u Bonstilu?"


Kad na vrata „grune“ FSB: Kako su pohvatani teroristi koji su hteli da ruše vlast u Rusiji /foto/ - Sputnjik Srbija\n17:28 22.11.2019 (osveženo 17:34 22.11.2019) Preuzmite kraći link\nRuska Federalna službe bezbednosti (FSB) saopštila je da je uhvatila grupu od devet pripadnika terorističke organizacije „Hizb ut Tahrir el Islami“, koja je pripremala operaciju svrgavanja vlasti i stvaranja takozvanog „svetskog kalifata“.\nSpecijalna operacija FSB-a bila je sprovedena na teritoriji Moskve, ali i u republici Tatarstan, kao i u Tjumenskoj oblasti, i tom prilikom su uhapšena i dva lidera ove terorističke organizacije.\nSpecijalna operacija FSB-a bila je sprovedena na teritoriji Moskve\nPrecizira se da je ova grupacija u regionima Rusije stvarala zatvorene terorističke strukture, rešavala pitanja finansiranja i širenja propagandističkih materijala, a bavila se i vrbovanjem lokalnih muslimana zarad realizacije svojih ciljeva.\nPrilikom hapšenja terorista pronađeno je mnoštvo propagandističkih materijala\nPored toga, te strukture su obavljale poslove na osnovu doktrine stvaranja takozvanog „svetskog kalifata“, sa ciljem urušavanja institucija svetske zajednice.\nPrilikom hapšenja terorista pronađeno je mnoštvo propagandnog materijala, sredstva za komunikaciju, kao i elektronski nosioci informacija.\nteroristi, Hapšenje, Rusija, FSB


Arhiva najvažnijih sportskih vesti za 15.10.2012. - Sportske.net\nArhiva: ponedeljak 15-10-2012\nHoće li i ''Orlići'' sutra ovako...?\nMlada reprezentacija Holandije večeras je izborila plasman na Evropsko prvenstvo, posle pobede u baražu nad Slovacima. Uspeh su umeli da proslave već u svlačionici, na piću se nije štedelo. Nama ostaje da se nadamo da će i naši ''Orlići'' u Kruševcu imati\nBerdih ''tipuje'' na Novaka\nČeški teniser, koji je i sam imao prilike da u Šangaju oseti Đokovićevu formu u ovom trenutku, veruje da će srpski teniser aktuelnu sezonu okončati na prvom mestu ATP liste.\nAna: ''U Moskvi kao kod kuće''\nPosle turnira u Lincu, gde je stigla do četvrtfinala, Anu Ivanović sada očekuju iskušenja u Moskvi, na Kupu Kremlja.\nIstorijski skok iz Feliksove perspektive\nSvet i dalje sa divljenjem govori o sinoćnjem podvigu Feliksa Baumgartnera, a danas je pravi hit postao snimak sa kacige hrabrog Austrijanca koji donekle može da nam dočara kako je sve izgledalo iz njegove perspektive...\nTepiću ''studenti'' baš ostali u lošoj uspomeni...\nReprezentativac Srbije Milenko Tepić nije se naigrao proteklog vikenda u duelu njegovog Kahasola i Estudijantesa.\nKao da je od Kecmana učio...\nMinuli vikend u španskoj Endesa liogi obeležio je, između ostalog, i fenomenalni koš Argentinca Nikolasa Rikotija, igrača Gran Kanarije, koji je u poslednjoj sekundi prve četvrtine sa više od pola terena pogodio koš domaćeg Blusensa iz Kompostele. Ipak, n\nPosle Kantua, Olimpija odnela bodove i iz Zadra!\nKošarkaši ljubljanske Olimpije pokazuju da polako ulaze u formu. Posle poraza od Crvene zvezde, oni su u Evroligi savladali italijanski Kantu, a večeras i Zadar u poslednjoj utakmici četvrtog kola ABA lige.\nCvetković opet u ulozi ''spasioca''\nNekadašnji selektor naše reprezentacije Jovica Cvetković ponovo je ptreuzeo ekipu niškog Železničara, koja je loše startovala ove sezone u Superligi.\nDel Boske: "Najvažniji su bodovi u duelima protiv Francuza"\nPred sutrašnji meč na Kalderonu protiv Francuske selektor Španije Visente Del Boske rekao da su dva meča protiv "Trikolora" od ključnog značaja za plasman na SP 2014.\nJuve, Inter i Milan potrošili dve milijarde\nPrema pisanju italijanskih medija tri ekipe Serije A potrošile su preko dve milijarde evra u skorijoj istoriji.\nMladi Holanđani lako do EP\nMlada fudbalska reprezentacija Holandije plasirala se večeras na Evropsko prvenstvo u Izraelu za igrače do 21 godine, pošto je u baražu eliminisala Slovačku.\nKako Senegalci divljaju...\nNavijači Senegala divljali pre meča protiv Obale Slonovače u kvalifikacijama za KAF zbog čega ih Senegalsku fudbalsku asocijaciju očekuje ogromna kazna. Na zapaljenim tribinama je zaista bio pravi haos...\nŠtimac neispavan zbog Fejsbuka...\nSelektor reprezentacije Hrvatske sve više vremena provodi na Fejsbuku, komunicirajući, kako sa navijačima, tako i sa svojim saradnicima.\nBenzema bi da ga čuva Ramos\nKarim Benzema, napadač Francuske, rekao pred sutrašnji meč protiv Španije da mu više odgovara da ga čuva Ramos nego Pike ili Pujol.\nNesuđeno pojačanje Partizana blista u Barsinom ''B'' timu\nO dolasku Marija Hezonje u Partizan letos se dosta govorilo kako u domaćim, tako i u hrvatskim medijima, ali posle oštrih reakcija u Hrvatskoj na sam nagoveštaj tog transfera, talentovani košarkaš je otišao u Barselonu, gde sada nastupa za njen ''B'' tim.\nKlosea stigle godine - nema više akrobacija\nNapadač Nemačke Miroslav Klose više neće proslavljati golove prevrtanjem preko glave kako bi se sačuvao od eventualne povrede.\nDerbi sa Partizanom inspiriše...\nFudbalere beogradskog Rada narednog vikenda očekuje derbi protiv aktuelnog šampiona, ekipe Partizana, a trener ''Građevinara'' Marko Nikolić najavljuje da će njegov tim pružiti svoj maksimum u ovom meču.\nBrazil - FIFA u inspekciji\nInspektori Svetske fudbalske federacije (FIFA) posetiće sutra grad Resife da bi odlučili da li će se u ovom gradu na severoistoku Brazila igrati utakmice Kupa konfederacija sledeće godine.\nOmladinci sutra za pehar protiv Danske\nOmladinska, U19 reprezentacija Srbije u utorak igra odlučujuću utakmicu za trofej na turniru u Litvaniji, protiv vršnjaka iz Danske.


BEZ STARCA NEMA - FUDBALA! Japanac (52) više nije NAJSTARIJI IGRAČ na svetu! Prestigao ga je vršnjak Erika Kleptona i to O-HO-HO!\nLegendarni fudbaler Mančester junajteda Moris Seters preminuo je u 83. godini.\nBivši fudbalski reprezentativac Južne Afrike Anele Ngkongka poginuo je danas u saobraćajnoj nesreći u 34. godini, saopštila je tamošnja vlada.\nFUDBALERIMA NIJE SVEJEDNO Ona je atraktivna, linijski je sudija, a pravdu deli bez grudnjaka /FOTO/\nU Brazilu mogu da se vide brojne fudbalske čarolije, ali i nesvakidašnji detalji. Jedan od takvih je lepotica koja pravdu deli - ne noseći grudnjak.\nREMI U JUŽNOJ KOREJI Ljajić opet pogodio, "orlovi" ispustili trijumf\nFudbalska reprezentacija Srbije je u svom poslednjem nastupuu 2017. odigrala u gostima 1:1 sa Južnom Korejom, uz drugi pogodak Ljajića na azijskoj turneji.\nDijego Armando Maradona je uspešno operisan zbog hematoma na glavi i uskoro će napustiti bolnicu.\nSRBIN ŠAMPION TAJLANDA DRUGI PUT ZAREDOM Bandović sa Buriramom na impresivan način do nove titule /FOTO/\nFudbaleri Burirama, koje sa klupe predvodi naš iskusni stručnjak Božidar Bandović, po drugi put zaredom su šampioni Tajlanda.\nFRKA U FRANCUSKOJ Fudbaler šampiona neće da igra za reprezentaciju\nFudbaler Pari Sen Žermena Adrijen Rabio odlučio je da se obrati selektoru Francuske Didije Dešanu i saopšti mu kako ne želi da igra za svoju državu.\nMaradona se oprostio od majke\nBivši argentinski fudbaler i selektor Dijego Armando Maradona oprostio se od majke Dalme Salvadore Franko, koja je umrla u subotu u 82. godini od posledica srčanog udara.\nNE MOŽE DA SASTAVI REČENICU Maradona "ANESTEZIRAN" za volanom ovog puta PREVAZIŠAO sebe /VIDEO/\nLegendarni Dijego Maradona je imao svoj šou na Svetskom prvenstvu, kada je neobično ponašanje dospevalo nekoliko puta u žižu javnosti.\nOd sudije sa Mondijala do švercera droge\nBivši fudbalski sudija Bajron Moreno uhapšen je na aerodromu u Njujorku nakon što je uhvaćen u pokušaju krijumčarenja šest kilograma heroina.\nSledi meč sa komšijama: "Orlići" dobili rivala u osmini finala Mundijalita!\nOmladinska fudbalska reprezentacija Srbije igraće protiv Mađarske u osmini finala Svetskog prvenstva, pošto su naši severni susedi poraženi od Nigerije u poslednjem kolu grupne faze takmičenja.


Ministar Litvanije: Zašto Srbija može u EU, a Ukrajina ne može | Novinska agencija Beta\nSVET | 18.07.2017 15:50 > 18.07 16:05\nMinistar Litvanije: Zašto Srbija može u EU, a Ukrajina ne može\nLitvanija smatra da politika proširivanja Evropske unije mora da se preispita i "uravnoteži" tako da zemaljama koje "dele naše vrednosti i politiku", poput Ukrajine, mora da se otvori mogućnost ulaska u članstvo EU, a ne da to imaju i zemlje koje "vojno vežbaju s Rusijom".\nTo je rekao ministar inostranih poslova Litvanije Antanas Linkevičius koji je, kako javlja portal Politiko, istovremeno "u osvrtu uperenom na Srbiju rekao: 'Neke zemlje pregovaraju o članstvu, a učestvuju u vojnim vežbama s Rusijom na našim granicama, dok druge s veoma snažnim pobudama, ojačanom javnom podrškom i suočene s vojnim pretnjama i pretnjama suverenitetu, nemaju čak ni izglede za članstvo' ".\nProtiv davanja Ukrajini "zelenog svetla" za perspektivu članstva u EU je više članica Unije i izjava šefa ministra Litvanije je i izraz nezadovoljstva baltičkih zemalja, a delom i Poljske i nekih skandinavskih članica Unije zbog odbijanja Srbije da prihvati politiku sankcija EU prema Rusiji.\nDiplomatski zvaničnici EU u Briselu su agenciji Beta već ranije predočili da je "Srbija izgubila naklonost naročito baltičkih zemalja zbog izrazito prijateljskih odnosa sa Rusijom", uz opasku i da je, iako ophrvana teškim ekonomskim nedaćama i problemima u pravosudju, Hrvatska ušla u članstvo Unije zahvaljujući podršci "naročito Nemačke, pa i Austrije, dok Srbija nema prave sponzore".\nU izvorima u Briselu nije bilo komentara izjave Linkevičiusa, ali je ocenjeno da to nije širi stav unutar Unije, utoliko pre što je predsedavajuća EU Estonija, jasno za nastavak politike prijema novih članica u Uniju.\nTakodje, većina u EU smatra da Srbija treba da ipak postepeno i kad dodje na prag članstva, usaglasi svoju sa zajedničkom spoljnom i bezbednosnom politikom EU .\nLitvanski ministar je, medjutim, zauzeo stav da "EU vodi neuravnoteženu politiku proširivanja...i mi ćemo ubiti celu našu politiku Istočnog susedstva zbog oklevanja oko toga ".\nOn je dodao da "odluke EU moraju da se rukovode zajedničkim ciljevima, a ne unutrašnjim politikama", čime je ciljao na snažan otpor posebno Holandije, mada odbijen na referendumu u toj zemlji, da Unija odobri Ukrajini perspektivu ulaska u članstvo.\nSporazum o pridruživanju EU-Ukrajina je morao biti ratifikovan od svih članica i holandska vlada je ishodom referenduma došla u krizu, pa je, da bi sporazum ipak bio usvojen u Parlamentu, zatražila, i od vodja EU dobila pismenu potvrdu da taj sporazum "ne predstavlja davanje obaveze da će Ukrajina dobiti status kandidata za članstvo".\nU preambulu sporazuma je ipak ušao stav da "Evropska unija prima na znanje evropske težnje Ukrajine i pozdravlja njeno evropsko opredeljenje", na šta je posebno ukazao predsednik Evropskog saveta Donald Tusk.\nU sporazumu stoji i to da Ukrajina mora biti "predana izgradnji temeljite i postojane demokratije i tržišne privrede... i vladavini zakona".


Gradonačelnik Leskovca podržao akciju Dan bez automobila\nIzvor: juGmedia, 21.Sep.2018, 14:22 (ažurirano 02.Apr.2020.)\nGradonačelnik Leskovca Goran Cvetanović vožnjom bicikle do posla podržao je akciju “Dan bez automobila u gradovima i opštinama” koju je organizovala Stalna konferencija gradova i opština u okviru Evropske nedelje mobilnosti.\nIdeja je bila da u okviru današnje akcije čelni ljudi lokalnih samouprava ovom akcijom promovišu zdrave životne navike kod stanovništva, pešačenje i biciklizam.\nGradonačelnik >> Pročitaj celu vest na sajtu juGmedia << Leskovca biciklom na posao\nPodržao akciju Dan bez automobila\nPosted by Jugmedia on Петак, 21. септембар 2018.\n„I ukazuju na potrebu da se započne rešavanje problema u gradovima izazvanih prevelikom upotrebom motornih vozila i gradonačelnik Leskovca se rado odazvao akciji“, navodi se u saopštenju iz kabineta prvog čoveka Leskovca.\nEvropska nedelja mobilnosti je manifestacija koja se održava svake godine u periodu od 16. do 22. septembra, i u koju je ove godine uključeno preko 2600 gradova i opština iz 50 država sa više od 250 miliona stanovnika, koji na taj način iskazuju svoju solidarnost sa principima održive urbane mobilnosti. Evropska nedelja mobilnosti je manifestacija kojom se promovišu alternativni vidovi saobraćaja u odnosu na motorizovani saobraćaj koji koristi fosilna goriva.\nGradonačelnik Leskovca vozio biciklu zbog akcije “Dan bez automobila”\nIzvor: JUGpress.com, 21.Sep.2018\nLESKOVAC..Gradonačelnik Leskovca Goran Cvetanović vožnjom bicikle do posla podržao je akciju “Dan bez automobila u gradovima i opštinama” koju je organizovala Stalna konferencija gradova i opština u okviru Evropske nedelje mobilnosti, saopšteno je danas iz kabineta Cvetanovića...Saopštenje...


Branimir Popović glumi Blejka Karingtona u seriji Dinastija Prolog\nVećina onih koji provode noći bindžujući serije nikada nisu gledali „Dinastiju“, ali nešto stariji se sećaju kakva je euforija vladala u vreme kada se prikazivala ova sapunica. Tih godina nije bilo lako ne nadmašiti, već se po popularnosti približiti Aleksis, Kristl, Blejku Karingtonu…\nDugo je bilo dovoljno reći „ona je prava Aleksis“, pa da je svima jasno o kakvoj se zloći govori, a Blejk Karington je pominjan kao zavodnik koji više nije mlad, ali je neodoljiv i, naravno, bogat.\nUskoro ćemo dobiti domaću verziju ove kultne serije, koju će realizovati produkcijska kuća „Emotion“, a prikazivaće se na „Pinku“.\nSa koliko se ozbiljnosti pristupilo ovom poslu najbolje govori podatak da će snimanje trajati 18 meseci.\nUlogu Blejka Karingtona, koji će se u našoj verziji zvati Branko Kadić, tumači crnogorski glumac Branimir Popović, koji od početka karijere izaziva uzdahe ženskog dela publike.\nAleksis Karington glumiće Marija Karan, a u „kožu“ krhke Kristl, koja začas zaplače, ući će Ana Savić. Blejkovog konkurenta Sesila Kolbija glumiće Peđa Bjelac, Frano Lasić biće Blejkov advokat, a Milutin Milošević će biti Nik Toskani.


Beograd — Od danas počinje isplata novčane pomoći u iznosu od 100 evra u dinarskoj protivvrednosti za sve građane koji su se prijavili telefonom ili preko sajta.\nDnevno će se uplaćivati novac na račune oko pola miliona građana, a tom dinamikom očekuje se da će do 1. – 2. juna biti završene sve isplate za one koji su se prijavili za pomoć.\n„Prijavljivanje je do 5. juna, oni koji se i tada prijave dobiće novac do 7. juna“, rekao je Mali za TV Hepi.\nOn je naveo da se do juče u 8.00 javilo četiri miliona građana da dobije po 100 evra, što je kako je dodao „ogromna većina, tako da samo mali broj to nije učinio“.\nPrema njegovim rečima, već je isplaćeno oko dva miliona građana, jer su novac dobili penzioneri i oni koji primaju novčanu socijalnu pomoć.\nKako je rekao, to je „ekonomski orijentisana podrška“ jer će građani potrošiti dobijenih 100 evra „koji će ući u ekonomske tokove“.\nOn je, komentarišući veliko javljanje za tu novčanu pomoć, rekao da je „potrebno razumeti Srbiju“, za razliku od „tajkuna koji kažu da im ne treba 100 evra“.\nGovoreći o pomoći firmama kojima se isplaćuju po tri minimalne zarade za zaposlene, on je rekao da država „nije htela da dozvoli masovna otpuštanja i to se i nije desilo“.\n„Naše mere su pogodile cilj“, rekao je Mali navodeći da za pomoć ima novca u budžetu.\n100 evra isplata novčana pomoć SINIŠA MALI


Tanjug 2. decembra 2020. 12:50\nPODGORICA – U crnogorskom parlamentu je sa izvesnim zakašnjenjem počela sednica na kojoj poslanici treba da se izjasne o programu i sastavu vlade, koji predstavlja mandatar Zdravko Krivokapić.\nNajavljeno je da će delu sednice, na kojoj će mandatar izneti ekspoze, prisustvovati predsednik Crne Gore Milo Đukanović.\nInače, Đukanović nije, kako je to ranije bilo uobičajeno, prisustvovao konstitutivnoj sednici parlamenta na kojoj je prvi put nakon tri decenije njegova DPS u opozicionim klupama.\nNakon parlamentarnih izbora, održanih u Crnoj Gori 30. avgusta, prvi put nakon tri decenije parlamentarnu većinu su formirale do tada opozicione partije okupljene oko tri izborne liste – Za budućnost Crne Gore, koju je predvodio Krivokapić, Mir je naša nacija, na čijem čelu je bio Bečić i Crno na bijelo sa liderom URA Dritanom Abazovićem.\nKrivokapić je ranije obelodanio da je predložio Dritana Abazovića za potpredsednika vlade i on je ujedno jedini aktivni političar u vladi, a kandidati za ministre su: ministarka odbrane Olivera Injac, ministar unutrašnjih poslova Sergej Sekulović, ministar spoljnih poslova Đorđe Radulović, ministar finansija i socijalnog staranja Milojko Spajić, ministar prosvete, nauke, kulture i sporta Vesna Bratić, ministar zdravlja Jelena Borovinić Bojović i ministar ekonomskog razvoja Jakov Milatović.\nKrivokapić u ekspozeu konstatuje da se stanje koje njegova vlada zatiče u Crnoj Gori s pravom može nazvati svojevrsnim „državnim udarom“.\n„Odlazeća vlast je primenila i sprovodi scenario ‘spržene’ zemlje kako bi nam dodatno otežala posao, ali to nas nije pokolebalo i svesni smo da se postojeća kriza može prevazići isključivo reformama, poštenim i domaćinskim upravljanjem, znanjem i permanentnim radom na jačanju ekonomije i unapređivanju vladavine prava“, naveo je Krivokapić.\n„Naša nova vlada, pre nego što je i počela, dobila je niz atributa: ekspertska, reformska i tome slično, all ipak njena osnovna težnja je da bude vlada svih, odnosno vlada naroda, jer nam je građanin na prvom mestu i želimo da služimo našim građanima, domaćinski i odgovorno – za prosperitet našeg drustva u celini“, poručio je Krivokapić u ekspozeu.


Tanjug 21. septembra 2021. 09:54\nSARAJEVO – Predsedavajući Predsedništva Bosne i Hercegovine Željko Komšić, za kojeg je srpski član tog državnog tela Milorad Dodik rekao da u Njujorku boravi samoinicijativno, sastao se uoči 76. sednice Generalne skupštine Ujedinjenih nacija s generalnim sekretarom UN Antoniom Guterešom i požalio mu se da susedne države doživljavaju BiH kao „ratni plen“.\nZvanično saopštenje o susretu Komšića sa Guterešom nije objavljeno na zvaničnoj internet stranici Predsedništva BiH.\nKako prenose sarajevski mediji, Komšić je Guterešu „obrazložio poziciju države Bosne i Hercegovine u okviru evroatlantskih integracija, navodeći dinamiku reformi na putu Bosne i Hercegovine ka NATO savezu i Evropskoj uniji“.\nIstakao je, navodi se, da susedne države, koje su „tokom rata u Bosni i Hercegovini bile aktivno involvirane u sukob, vršeći agresiju na međunarodno priznatu Republiku Bosnu i Hercegovinu, još uvek, nažalost, Bosnu i Hercegovinu posmatraju kao ratni plijen“.\nRekao je, dodaje se, da je u Republici Srpskoj na snazi „političko protivljenje zakonu o zabrani negiranja genocida te da član Predsedništva BiH iz entiteta RS protivljenje zakonu koristi i kao sredstvo i kao izgovor za političke blokade u radu institucija“.\nRekao je i da deopolitičkih elita u Bosni i Hercegovini nastoji da promoviše „etnički ekskluzivitet, što je diskriminatorno i protivno međunarodnim i demokratskim standardima o jednakopravnosti građan“, kao i da je zatražio snažniju podršku UN u zaštiti osnovnih ljudskih prava.\nGutereš je, navodi se, rekao da s naročitom pažnjom prati politička zbivanja u Bosni i Hercegovini i regionu, kao i da „shvata ozbiljnost i kompleksnost aktuelnog političkog trenutka“.\nNavodi se i da je rekao da će „Ujedinjene nacije ostati privržene u podršci Bosni i Hercegovini“.\nPucnjava u Ajdahu, dvoje ubijeno i četvoro ranjeno u tržnom…


Kosovoska Mitrovica - Blic Online\nNa severu Kosova i Metohije registrovano je pet novoobolelih od koronavvirusa, saopšteno je danas na konferenciji za novinare Kriznog štaba u severnoj Kosovskoj Mitrovici.\nDAN UOČI GODIŠNJICE U Mitrovici mirno, Srbi nezainteresovani za proslavu u Prištini\nDan uoči obeležavanja 11. godišnjice jednostrano proglašene kosovske nezavisnosti u Prištini, u severnom delu Mitrovice je mirno, a za Srbe sa severa će, kako navode, to biti samo još jedna nedelja.\nKompanija NIS uručila je danas u prostorijama Opšte bolnice "Studenica" u Kraljevu donaciju ovoj medicinskoj ustanovi koja se sastoji od sredstava koja su prikupili zaposleni NIS-a i sama kompanija u okviru ovogodišnje humanitarne akcije.\nMilena Ivanović, supruga ubijenog lidera Građanske inicijative SDP Olivera Ivanovića napisala je na Tviteru da će ulica u Kosovskoj Mitrovici nositi njegovo ime.\nTri vozila oštećena u severnom delu Kosovske Mitrovice\nTri automobila u severnom dijelu Kosovske Mitrovice oštećena su u požaru za koji se pretpostavlja da je podmetnut, rečeno je u kosovskoj policiji.\nINCIDENT U KOSOVSKOJ MITROVICI Napadnute pristalice Dveri, DSS-a i Nove Srbije\nIncident u kom je oko 20 pristalica pokreta Dveri, DSS i Nove Srbije napadnuto dogodio se danas u severnom delu Kosovske Mitrovice, potvrđeno je za "Blic" u tamošnjoj policijskoj stanici.\nNASTAVAK SUĐENJA IVANOVIĆU "Nevin sam, ali moram da budem strpljiv"\nU Osnovnom sudu u Kosovskoj Mitrovici danas je nastavljeno suđenje lideru Građanske inicijative SDP Oliveru Ivanoviću po montiranoj optužnici za navodne ratne zločine. On za “Blic” kaže da bi sve sem oslobađajuće presude bila prava nepravda i da mora da bude strpljiv da bi sve izdržao.\nĐurić svečano otkrio spomenik knezu Lazaru\nSLOBODA ZA OLIVERA Protest zbog presude i zatvaranja Ivanovića\nU severnom delu Kosovske Mitrovice na Trgu Šumadija održan je protest podrške lideru Građanske inicijative SDP Oliveru Ivanoviću koji je juče iz kućnog pritvora odveden u zatvor.\nRakić: Umesto zida, mađarske vlasti da postave park mira\nNovi zidovi u Evropi su sramota kolevke civilizacije čovečanstva, izjavio je danas gradonačelnik Severne Mitrovice Goran Rakić koji je mađarskim vlastima preporučio da umesto novog zida postave parkove mira.\nSaslušan četvrti svedok optužbe protiv Ivanovića\nSuđenje lideru Građanske inicijative SDP Oliveru Ivanoviću i još četvorici Srba nastavljeno je danas ispitivanjem svedoka optužbe Šefki Kasimija, (52) taksiste iz južnog deka Kosovske Mitrovice.\nKosovska Mitrovica - - Obezbeđivanje Osnovnog suda u severnom delu Kosovske Mitrovice danas je od Euleksa preuzela Kosovska policija što je, kako je rekla portparolka Euleksa Dragana Nikolić Solomon, u skladu sa Briselskim dogovorom.\nPočeo sastanak o Mitrovici u Briselu\nBrisel -Danas nešto posle 10 časova u Briselu je počeo sastanak o situaciji u Kosovskoj Mitrovici koji je sazvala visoka predstavnica EU za spoljnu politiku i bezbednost Ketrin Ešton a u kome učestvuju direktor Kancelarije za Kosovo Marko Djurić i potpredsednica kosovske vlae Edita Tahiri.\nO. Ivanović: Pregovori sa Srpskom o lokalnim vlastima\nBeograd - Lider građanske inicijative SDP Oliver Ivanović izjavio je danas da će pregovarati sa građanskom inicijativom "Srpska" o formiranju lokalnih vlasti na severu Kosova, ali da pregovori neće početi pre nego što rezultati lokalnih kosovskih izbora budu objavljeni u Službenom glasniku Kosova.\nHoti: Srpski pripadnici Kosovske policije odbili zadatke\nRegionalni portparpol Kosovske policije Besim Hoti izjavio je večeras da je policija pokrenula internu istragu protiv osmorice pripadnika policije srpske nacionalnosti jer su odbili naređenje regionalnog štaba.\nPonovo kamenovana zgrada opštine Kosovska Mitrovica\nKosovska Mitrovica - Nepoznate osobe oko ponoći kamenovale su zgradu opštine Kosovska Mitrovica, ali povređenih nije bilo, izjavio je zamenik predsednika opštine Momir Kasalović.\nPucano na vozilo Policije Kosova u severnoj Mitrovici\nPriština - Policija Kosova saopštila je da su tokom noći nepoznate osobe pucale na vozilo Policije Kosova u blizini zgrade Administrativne kancelarije Vlade Kosova za severni deo Kosovske Mitrovice.